open-index/open-wikipedia-markdown huggingface dataset:
全民健身日

係中國內地嘅全民運動宣傳日，喺每年8月8號辦。中國內地政府辦呢個紀念日係為咗紀念2008年嘅北京奧運會成功舉辦。嗰日各大城市嘅體育運動場館將會免費開放。

## 由來
中國內地政府喺1995年推行《全民健身計劃綱要》之後開咗好多次全民健身周或全民健身月活動，但國家體育總局群體司長盛志國話將全民健身日同有咗嘅全民健身活動合埋一齊重搞創新。後嚟國家體育總局長劉鵬喺十七大嘅新聞發佈會話體育嘅根本目標係滿足大多數人民群眾日益增長嘅強身健體需求。由於2008年北京奧運會成功舉辦，重好大噉激發咗億萬人民群眾嘅體育熱情而加強咗全社會嘅體育意識。劉鵬重希望8月8號呢日每位仁兄都可以喺自己所在地做體育健身活動。群眾喺北京奧運會舉辦完之後越嚟越重視體育。最後國務院喺2009年1月7號嘅二次全會決定咗每年8月8號係全民健身日。

## 撈稿
全民健身日嘅撈稿出喺黑龍江省牡丹江市嘅市民——殷茂臻嘅手頭，佢設計嘅撈稿圍繞咗8月8號嘅兩個「8」字，整出兩個向住陽光、有活力、青春無限、奮發向上同現代化嘅男女健身圖，既體驗咗直觀垂範嘅效果，又可以向全民傳遞咗「人人參加健身兼受益，日日健身兼快樂」嘅理念。

## 口號
全民健身日嘅口號喺「天天健身，天天快樂」、「好體魄，好生活」同「全民健身，你我同行」三句。

## 註

類:主題日
全民運動日

**全民運動日**（），係香港政府鼓勵唔同年齡同能力嘅市民恆常參與體育運動同體能活動嘅日子，由2009年開始，喺每年8月第一個禮拜日舉行。

喺嗰日，康樂及文化事務署會喺各區指定場地舉辦多項免費康體活動畀市民參與，並開放大部分本身要收費嘅康樂設施畀市民免費使用。

## 參考
*全民運動日2021

類:主題日
G (搞清楚)

**G**或**g**除咗係拉丁字母之外，重可以係：

## 數學
*葛立恆數：家下正式數學證明出現過最大嘅数。
*梅也G函數：符號係G_{p,q}^{m,n}

## 物理
* 重力：符號係G，作用向下嘅力。
* 萬有引力常數
* 高斯 (單位)：磁通量嘅單位。
* 吉布斯自由能：熱力學嘅常量。
* 引力子：傳遞引力嘅假想粒。
* 膠子：玻色子一種。
* 標準重力（g0 或 gn）：地球重力產生嘅額定加速度。
* 電導
* 剪切模量
* G波段

## 化學
* Γ-羥基丁酸：簡稱GHB或G。
* 甘氨酸，氨基酸一種。
* 鳥苷，核苷一種。

## 生物
* G-四聯體
* G蛋白
* ATC代碼G
* 單倍羣G (mtDNA)
* 單倍羣G (Y-DNA)

## 代碼
* 加蓬嘅國際車牌代碼
* 格拉斯哥嘅英國郵編
* 魁北克東部嘅加拿大郵編前綴
* 英國嘅航空器註冊冧巴第一個字
* 吉列：紐約證券交易所嘅股票代碼
* 英國嘅國際電信聯盟第一個字

## 電腦
* GB嘅簡稱
* LabVIEW嘅編程語言。
* G (程式語言)

## 遊戲
* G係企鵝俱樂部遊戲嘅一種服務
* 死亡之屋遊戲嘅角色
* 日本象棋嘅金將
*澳洲分級審查委員會屬下嘅G級，係「雖然乜人都啱玩，但唔啱未夠入學年紀啲人玩。」噉解。

## 單位
* 克：重量單位，符號係g。
* 吉咖：國際單位詞頭，1G=109。

## 交通
* 紐約地鐵G綫 
* 東京地鐵銀座綫 
* 橫濱市營地下鐵綠綫
* 札沼線：又叫學園都市線，北海道旅客鐵道嘅系統。
* 四國旅客鐵道嘅予土線
* 布宜諾斯艾利斯地鐵G綫 
* 圖路斯有軌電車G綫 
* TransMilenio G線 

## 音樂
* G音：音名嘅第五音
* G大調
* G小調

## 影視
* 美國電影分級制度嘅普通觀眾級 
* 電視分級制度嘅普通觀眾級 

## 語言學
* ɡ，表示濁軟顎塞音。
* ɢ，表示濁小舌塞音。

## 電子
* 光嘅三原色（RGB色）入面嘅綠色（G）。

## 其它
*喺英屬國家地區講嘅樓層，地下通常用G表示。
*G-SHOCK系列手錶
*Google嘅符號  
*金嘅簡稱
羅華拉省

（）係意大利皮耶蒙嘅省，面積有1,339平方公里，ISO 3166-2:IT代碼係NO，首府係羅華拉。

## 出面網頁
*Official website

類:意大利嘅省
類:皮耶蒙
張惠雅

**張惠雅**（**Regen Cheung**，），原名**張惠儀**，係香港女歌手，前女子跳舞組合HotCha成員。2011年佢退出HotCha去進修，2013年簽約做無綫電視合約藝員，2017年恢復自由身。

## 演出

### 電視節目（無綫電視）
*2017年：《最緊要好玩》演出

### 電視節目（ViuTV）
*2017年：《豆釘去旅行》第1-4集主持
*2020年：《吃掉前男友》主持
*2021年：《妳想生活》第11集嘉賓
*2021年：《宵夜燒到過埋夜》第3集嘉賓

### 電視電影（無綫電視）
*2018年：《網戰》 飾 小師妹

## 出面網頁

* 張惠雅(Regen) - Neway Star / Star Entertainment
* 
* 
* 
*
黃婉君

**黃婉君**（，**Rosanne Wong**，），係馬來西亞籍嘅香港女歌手、演員，前女子組合2R成員，黃婉伶家姐。2R拆夥後，佢逐漸淡出娛樂圈，結婚生仔。

類:馬來西亞女歌手
黃婉伶

**黃婉伶**（**Race Wong**，），原名**黃婉佩**，係馬來西亞籍嘅香港女歌手、演員，前女子組合2R成員，黃婉君細妹。2R拆夥後，佢初頭都仍然有拍電影，但後尾都逐漸淡出娛樂圈。

類:馬來西亞女歌手
雷凱欣

**雷凱欣**（**Vonnie Lui**，），係香港女演員、模特兒，前女子歌唱組合3G成員。3G拆夥後，佢主力做性感模特兒，賣佢36F尺寸嘅豐滿上圍，到2011年接拍鹹濕戲《3D肉蒲團》而一脫成名，不過之後好快又沉寂返。

## 軼事
*張文采聯同香港女藝人雷凱欣佢係1983年10月24號（癸亥年（豬年）九月十九號），同年同月同日嘅農曆對照出世。
な

**な**（平假名）或**ナ**（片假名）都係日文嘅假名之一，由一個音節組成，。同分別從漢字「奈」嘅草書體同部首改過來。

## 筆畫順序

寫法順序：
*平假名
:#從左上角向右畫一短橫
:#喺橫線上邊寫一撇穿頭落嚟
:#喺橫線右下偏右嘅位寫一大點
:#最後喺橫線同大點之間嘅下面少少度寫一個似平假名よ字唔要一橫嘅寫法。
*片假名
:#先寫一橫
:#喺一橫嘅正中上邊扯一撇落嚟

筆畫拆分：

## 字符編碼
### 電腦

### 盲文

### [[日本手臂信號系統]]

### [[和文符|和文摩斯符]]

## 有關嘅書

*
鄭希怡

（，），原名**鄭列瓊**，前名**鄭雅文**，係香港女歌手，前女子歌唱組合3T成員。3T拆夥後，佢依然維持住歌唱事業，出過幾隻唱碟。

## 音樂
### 個人唱片
#### 大碟

#### EP

#### 精選

#### 國語專輯

### 其他唱片

## 出面網頁
鄭雅文

**鄭雅文**（**Vanessa Tay**，）係香港無綫電視前藝員。佢曾經代表星架坡出選2016年度國際中華小姐競選，參選冧巴10號，最後雖然無攞獎，但都簽咗約做無綫電視經理人合約藝員。2018年7月頭同無綫電視結束合約。

## 簡歷
### 2016年－2018年: 出道背景
鄭雅文而家主要2016年度國際中華小姐競選，參選冧巴10號，但都簽咗約做無綫電視經理人合約藝員。2018年7月頭同無綫電視結束合約。

## 演出
### 電視劇
;2019年
*《Emerald Hill High》

;2020年
*《Ah Girls Go Amry》
*《Ah Girls Go Amry Again》

## 出面網頁
* 2016國際中華小姐競選– 候選佳麗- 10. 鄭雅文- tvb.com
* 
*
張紋嘉

**張紋嘉**（**Crystal Cheung**，），原名**張維恩**，係香港女歌手，前女子跳舞組合HotCha成員。HotCha拆夥後，佢依然維持住歌唱事業。

## 演出
### 電視劇（[[ViuTV]]）
*2017年：《未來還未來》 飾  Celia
*2019年：《黑市—過夜》飾 吳晴恩
*2021年：《太平紋身店》 飾 華陀
*2021年：《大叔的愛》 飾 田一雄家姐
*2022年：《百萬同居計劃》 飾 阿慈
*2024年：《出租大叔》 飾 Stephy
*2025年：《弊傢伙！我要去祓魔》 飾 阿遊

### 電視劇（霍士）
*2019年：《心冤》 飾 潘秀琴

### 電視節目（[[ViuTV]]）
*2017年：《P牌網購團》主持
*2017年：《職場特工》主持（第1-6集）
*2019年：《晚吹—女學生·吹水班》第15集嘉賓
*2019年：《我食飯你埋單》參賽者
*2019年：《估你唔到》第17-18集嘉賓
*2020年：《晚吹—有酒今晚吹》第5集嘉賓
*2020年：《調教你男友》演出
*2021年：《克服他她它》第9-10集嘉賓
*2021年：《妳想生活》主持
*2021年：《直播王》評判
*2021年：《今餐有料到》第96集嘉賓
*2021年：《台灣乜都拜》第13-15集嘉賓
*2021年：《神的女主角》評判
*2022年：《小食上大檯》第6-10集主持
*2023年：《準時開飯》第97集嘉賓；主持（第168集起）
*2024年：《我想身體健康》第67集嘉賓
*2025年：《幾廿歲人搞邊科？》主持
*2026年：《晚吹—Chat KP》第65集嘉賓

### 電視節目（[[香港開電視]] / [[HOY TV]]）
*2019年：《宜居住遊行》主持
*2020年：《茶餐廳龍虎榜》主持
*2020年：《自煮女人最漂亮》第9集嘉賓
*2020年：《甜到入心》主持
*2022年：《難得有傳人貳》主持

### 電影
* 2021年：《緣路山旮旯》 飾 花花

## 出面網頁
*
*
*
*
*
*
*
維恩
類:香港女歌手
類:香港電影女演員
類:香港電視女演員
類:前無綫電視女藝員

類:香港理工大學舊生
黎美言

**黎美言**（；），原名**黎嘉穎**，係香港女歌手，前女子跳舞組合HotCha成員。HotCha拆夥後，佢打算拓展演戲事業。

2016年，黎美言參加咗ViuTV真人騷《G-1格鬥會》做打女。因為呢個節目，黎美言對拳擊大感興趣，後尾重考咗泰拳教練同健身教練牌照，亦創辦咗一間拳擊舞蹈學校。

黎美言有個細佬黎嘉駿（Harry），係舞台劇演員，兼任自由身演員、導演同填詞人。2020年10月16號朝頭早11點幾，黎嘉駿由灣仔駱克道國樑樓墮樓死，終年28歲。警方話佢係受感情同工作問題困擾。

## 出面網頁

* 
* 
* 
* 
* 
* 
* 

類:香港女歌手
類:香港電影女演員
類:香港電視女演員
類:嘉諾撒聖方濟各書院舊生
嘉穎
劉思惠

（，）係香港女歌手兼演員，前女子歌唱組合3T成員。3T拆夥後，佢初頭都仍然有拍電影，但後尾都逐漸淡出娛樂圈。
蘇皓兒

**蘇皓兒**（**Chloe So Ho Yee**，）係香港女演員同歌手，MakerVille藝人，前女子音樂組合As One成員。

## 簡介
蘇皓兒係模特兒出身，喺2008年以世界龍岡學校劉皇發中學學生身份參加《yes!》全港校花校草選舉，入圍最後20強。

2015年7月，蘇皓兒加入女子組合As One，做副唱同門面。經理人公司係太陽娛樂文化，唱片公司係太陽娛樂音樂。之後佢跟住As One到韓國訓練，帶嚟新歌《Candy Ball》。As One 2017年解散後，佢改為個人發展。

2018年春季，蘇皓兒喺陽光檸檬茶復刻版廣告演出，畀觀眾話佢好似周慧敏。不過佢拍完廣告後就將一頭長髮剪短，畀人話似蘇麗珊。

蘇皓兒曾經同演員王宗堯拍拖，2020年1月分咗手。

2020年6月，蘇皓兒因為喺無綫電視劇《那些我愛過的人》入面飾演男主角林文龍嘅女「姜子優」而受到關注。同年佢簽約做邵氏兄弟藝人，2022年7月恢復自由身。

2025年6月，MakerVille官網公佈蘇皓兒正式成為旗下藝人。

## 主要作品
### 劇集（ViuTV）
*2017年：《瑪嘉烈與大衛 前度特別篇》（第2集） 飾 嘉欣
*2023年：《Food Buddies》 飾 Asha
*2024年：《反起跑線聯盟2》 飾 冼如鳳 Melody

### 劇集（無綫電視）
*2020年：《那些我愛過的人》飾 姜子優
*2022年：《金宵大廈2》飾 郭渺渺 / 文女
*2022年：《OPM》飾 徐瑩

### 電視節目（[[ViuTV]]）
*2020年：《ERROR 自救TV》 第9集演出
*2022年：《Dr.Any毛》 第8集嘉賓
*2023年：《今餐有料到》 第405集嘉賓
*2023年：《單車踩爆日本》主持
*2023年：《One Day 約會實況》第11集嘉賓
*2023年：《夏の競技》第1集嘉賓
*2023年：《ERROR暑期自作業》第2-4集嘉賓
*2023年：《準時開飯》第137集嘉賓
*2024年：《我想身體健康》第37集嘉賓
*2024年：《ROVER 團魂修煉》第9集嘉賓
*2024年：《腦霧研究所》第3集嘉賓
*2024年：《高質旅行包膠》第11-15集主持
*2025年：《足球女將》參加者
*2025年：《P1X3L 5G 上位計劃》第17集嘉賓
*2025年：《公司逼我打籃球》第5-10集嘉賓
*2025年：《Lyman舞士道》第1集嘉賓
*2026年：《馬力十足賀新年》主持
*2026年：《別在蒙古矇查查》主持

### 網劇
*2017年：《火爆天王》 飾 秋意寒
*2020年：《把砒霜留給自己—花卉種植指南》 飾 Tiffany
*2020年：《把砒霜留給自己—星期日早上》 飾 Miko
*2024年：《同居少女諸事卜》 飾 Tracy

### 電影
*2018年：《臥底巨星》 飾 廣告美女
*2020年：《幻愛》 飾 圖書館職員
*2021年：《糖街製片廠》 飾 阿瑩
*2021年：《梅艷芳》 飾 梅艷芳徒弟
*2021年：《假冒女團》 飾 夏日葵
*2022年：《由齡開始》
*2022年：《猛鬼3寶》 飾 阿怡
*2022年：《忽然心動》 飾 Silver
*2023年：《12日》 飾 姐妹
*2024年：《反貪風暴之加密危機》 飾 徐心
*2025年：《觸電》 飾 貓眼

### 參與過嘅MV
*2015年《Candy Ball》－As One
*2016年《Hey Ya!》－As One
*2016年《捨．得》－方力申

### 電台節目
*2016年：公子會（香港商業電台）

### 廣告
*2012年：陽光檸檬茶平面廣告
*2013年：大家樂電視廣告
*2013年：屈臣氏電視廣告
*2014年：Pizza Hut 電視、平面廣告
*2014年：日本東京讀賣樂園電視廣告
*2015年：Kagome 野菜生活蔬果汁電視、平面廣告
*2015年：可口可樂平面廣告
*2015年：匯豐銀行平面廣告
*2017年：必理痛感冒藥電視廣告 (香港)
*2017年：普拿疼電視廣告 (台灣)
*2018年：陽光檸檬茶廣告
*2018年：Bioré長效清爽防曬噴霧廣告
*2018年：Outback Steakhouse系列電視廣告

## 參考

## 出面網頁
* 
* 
* 
*
*
*
*MakerVille - 蘇皓兒
3T

**3T**可以係：

* 3T (香港)：香港嘅樂隊。
* 3T (美國)：美國嘅樂隊。
* 3T單車：意大利嘅單車公司。
* ：停刊嘅芬蘭一雜誌。2012年出版，2013年停刊。
* 圖蘭航空（Turan Air）嘅IATA代碼。
* 三T：香港賽馬嘅賭錢方式。
盧凱彤

**盧凱彤**（；）係香港女歌手，前女子歌唱組合at17成員，加拿大多倫多出世。at17拆夥後，佢依然維持住歌唱事業。

盧凱彤喺2018年8月5號喺香港跑馬地住所墮樓身亡，終年32歲。

2019年8月29號起，喺壽臣劇院舉行咗六場《盧凱彤Come What May紀念音樂會》。 另外仲有紀念展覽《Come What May盧凱彤紀念展覽》，展期由8月26號至9月1號，喺藝術中心包氏畫廊舉辦。

## 參考

## 出面網頁
* 

類:香港同性戀藝人

類:香港從高空跳下自殺身亡者
陳葦璇

**陳葦璇**（；；），原名陳嘉茵（；Kayan Chan），係香港女歌手，2015年開始係女子歌唱組合As One成員，2017年As One解散後，佢開始以跳唱歌手嘅身分活動，以告白氣球嘅編舞廣為人知，佢精通多種舞蹈，亦參加超過40個唱歌比賽。2018年推出第一首solo派台歌曲《大肆慶祝》。

## 簡介
陳葦璇喺賽馬會體藝中學、香港浸會大學國際學院（傳理學系）畢業，自細對音樂同舞蹈有濃厚興趣，攞過多個歌唱比賽同舞蹈比賽獎項。2015年佢透過參加由前公司舉辦嘅女團員招募 As One Plus One，被順利選出，喺同一年出道。頭一支以女組合推出嘅作品《Candy Ball》受到大眾嘅歡迎，之後喺韓國出道。

2017年2月10號，陳葦璇喺youtube上載咗同歐鎮源Tyrese（組合BOP成員）嘅告白氣球編舞片段，引起關注。同年10月28號，佢被邀請以踢館者身分參加臺灣綜藝節目《希望之星》，並喺頭三集蟬聯冠軍，最終獲得總亞軍。

2018年，簽約新公司嘅佢以個人跳唱歌手重新出道，並推出首支派台歌《大肆慶祝》，歌曲概念、監製同編曲都係王雙駿，帶有80、90年代風格。

2020年佢改以偏向中性打扮，再配上一頭短髮造型。同年佢參加ViuTV 嘅《全民造星III》，最後攞到亞軍。

2022年加盟環球唱片成為旗下歌手。

## 音樂作品
### 派台歌成績
註：組合名義派台歌，去睇As One嘅版。

*（*）重喺榜上
*（-）未能上榜
*（×）冇派往嗰個台
*（(1)）兩週冠軍
*包括2021年後嘅冠軍歌
*2021年起

## 演出
### 電視節目（ViuTV）
*2020年：《全民造星III》參賽者
*2020年：《轉機 ON AIR》第28集嘉賓
*2021年：《ViuTV 5周年：繼續向前》演出
*2021年：《妳想生活》第13集嘉賓
*2021至2022年：《囝囝女女730》造星囝女（第99集之前）；主持（第102集開始）
*2021至2022年：《今餐有料到》第77集嘉賓；主持（第86集開始）
*2022年：《Chill Club推介》主持（第435-460集）
*2022年：《我要做世一》第9集嘉賓
*2022年：《肥美人》主持
*2022年：《Chill Club》9月25號嘉賓
*2022年：《運動勇者塔》參賽者
*2022年：《波係咁踢》第31-35集嘉賓
*2022年：《拆你個夢》第13集嘉賓
*2022年：《Dr.Any毛》第8、13集嘉賓
*2022-23年：《粉絲福利署》第23、51-53集嘉賓
*2024年：《我想身體健康》第40集嘉賓
*2024年：《Chill Club》9月22號嘉賓
*2024-2025年：《磚造美學》主持
*2025年：《Chill Club》7月13號嘉賓
*2025-2026年：《淘一個家》主持
*2026年：《別在蒙古矇查查》主持

### 電視節目（TVB）
*2019年：《流行經典50年》第86集嘉賓
*2020年：《勁歌金曲》10月3號嘉賓
*2022年：《善心滿載仁愛堂》表演嘉賓
*2022年：《勁歌金曲》8月28號嘉賓
*2023年：《勁歌金曲》5月6號嘉賓
*2023年：《J Music》6月4號嘉賓
*2023年：《思家大戰》9月24號嘉賓
*2023年：《我要瞓鬥》主持
*2024年：《不如食豪D》第8集嘉賓
*2024年：《第九屆全港運動會開幕典禮》表演嘉賓
*2024年：《J Music》9月29號嘉賓
*2025年：《勁歌金曲》3月8號嘉賓

#### 電視節目（港台電視）
*2023年：《醫家搞邊科》5月20號嘉賓
*2023年：《廣播九十五周年十大中文金曲》表演嘉賓
*2023年：《Pet Pet搞邊科》主持
*2024年：《Pet Pet搞邊科2》主持
*2024年：《香江暖流》2月26號嘉賓
*2024年：《港台球動全城3x3邀請賽》主持
*2025年：《學人沙龍》主持

#### 電視節目（HOY TV）
*2024年：《尋找喵喵的故事》第10集聲音導航

### 電視節目 （臺灣中視）
* 2017年：《希望之星》參賽者

### 電影
*2021年：《星夢動物園2》飾 波莎（配音）
*2021年：《假冒女團》飾 阿璇
*2022年：《鮮浪潮。語2022》-《九龍皇帝》飾 廣德公主

### 舞台劇
*2025年：《搖滾芭比》飾 Yitzhak

## 參考
# 陳嘉茵三連勝揚威台灣　蕭敬騰點名激讚. on.cc 東網. 2017年11月13日.
# 陳嘉茵台灣參賽入三強. 蘋果日報. 2017年12月25日.
# 【公司拉大隊打氣】台灣參選勇奪亞軍 陳嘉茵：好滿意個結果. 蘋果日報. 2017年12月31日.
# 陳嘉茵台灣賽奪亞軍. 蘋果日報. 2018年01月01日.
# 【回歸香港樂壇】台灣參加歌唱比賽 陳嘉茵：一星期喊3次. 蘋果日報. 2018年01月02日.
# 痛到蔚雨芯慘叫！陳嘉茵分享另類拉筋法. 頭條日報. 2018年05月21日.
# 2018樂壇新希望？陳嘉茵單飛再出發要《大肆慶祝》. OrangeNews. 2018年05月29日.
# 【第2首歌就咁落力】自薦Rap歌練足兩日 陳嘉茵幫香港人打氣. 蘋果日報. 2018年09月28日.
#  陳嘉茵化身啦啦隊員拍MV 小短裙載歌載舞勁養眼. 香港01. 2018年09月29日.
# 唔怕受傷！陳嘉茵最想學千嬅. on.cc 東網. 2018年09月29日.
# 陳嘉茵拍新歌MV似賽跑. 明報. 2018年12月06日.
# 陳嘉茵一見鍾情向黃妍表白. 東方日報. 2019年1月11日.

## 出面網頁
*
*
3T (美國)

**3T**係美國R&B嘅音樂組合，由**Taj** （塔利阿奴·阿達利爾·積遜II）、**Taryll**（塔利阿奴·阿德能·積遜）同**Tj**（蒂圖·祖伊·積遜）三人組成，佢哋都係米高積遜嘅細佬——蒂圖積遜嘅仔。樂隊從1989年出道。

## 出面網頁
* 3T官方網站

類:美國樂隊
東昌大街

**東昌大街**（）係廣東廣州嘅一條街，喺越秀區中山三路南邊，東靠中華廣場，西靠東濠涌。民國時期係國民黨政要同華僑聚居嘅地頭。其中17號係廣州市市長陳策屋企。國民黨將領薛嶽嘅岳父以前都住喺道。

## 攷

## 出面網頁
* 東昌大街民國别墅群
爆3俏嬌娃

《**爆3俏嬌娃**》（英文：）係一套2013年港產片，由卓韻芝導演，黃永峯監製，主要演員包括周秀娜、余曉彤、盧頌之、童冰玉同杜恆霖。

## 演員表
*周秀娜 飾 寶
*余曉彤 飾 TT 
*盧頌之 飾 嬌
*童冰玉 飾 諸葛
*杜恆霖 飾 鬼獅子
*徐天佑
*林佩琦
*喇英
*趙勁皓
*顧又銘

## 出面網頁
* 香港電影數據庫（HKMDb）上面《爆3俏嬌娃》嘅資料
*
朱裕琳

**朱裕琳**（**Caroline Chu**，），息影後改名**朱昱潾**，係香港女模特兒，前女子模特兒組合Donut成員。佢喺河南出世，出道時個樣似劉心悠，所以當時綽號叫「河南劉心悠」。

## 電影演出
*2011年：《猛男滾死隊》 飾 倪險 

## 參考

## 出面網頁
*朱裕琳 (豆瓣)
何晞兒

**何晞兒**（，），前名**何嘉兒**（），係香港女模特兒，前女子模特兒組合Donut成員。佢喺16歲就已經加入模特兒界，亦多次做過網上遊戲公司嘅代言人。

## 演出
*2008年：《勁舞Super Idol 選舉》亞軍
*2008年： GameOne「彩虹島」OnlineGame代言人
*2009年： GameOne「魔域學園」OnlineGame代言人
*2010年：DOUNT 成員（sweet ho 何嘉兒）
*2010年：動漫節-動漫女神
*2010年：動漫節主題曲-電動樂園
*2010年：動漫節電動樂園MV
*2010年：summer diary 夏之日記寫真集
*2010年：All 4 U 月曆
*2010年：HK Model House Model Competition 2010 X 商業大亨 司儀
*2010年：Lancome makeup demo model
*2015年：「九陰真經」手機遊戲美女掌門代言人

## 出面網頁
*
警務處

**警務處**，又叫**警察部門**、**警隊**、**警方**，係負責維持治安嘅政府部門，部門入面嘅執法人員叫差人。
傳教士

**傳教士**係專職宣揚自己信嘅宗教嘅人，方式除咗講解教義，亦會透過服務社區（譬如贈醫施藥、興辦教育）拉近同民眾嘅距離。
## 睇埋
*傳教士式
公務員

**公務員**，有時又叫**公職人員**，係幫政府打工嘅僱員，透過考核去請，而唔係經選舉產生或者政治任命。公務員一般都會守住政治中立，唔會因為執政黨嘅更替而撤換。
## 睇埋
*官
海賊

**海賊**，又叫**海盜**，係海上面嘅賊，喺海上面搶其他船嘅財產。

## 例子
*張保仔
*維京人
法馬古斯塔新薩拉米斯足球會

**法馬古斯塔新薩拉米斯足球會**（）係塞浦路斯一間足球會，喺法馬古斯塔新薩拉米斯屬下，1948年3月7號成立，總部喺法馬古斯塔，主場係岩摩哥斯托斯體育場。呢間足球會喺1974年嘅土耳其入侵塞浦路斯時期，主場一度喺土耳其嘅拉拿卡。

呢間足球會喺1948~1953年參與塞浦路斯業餘足球聯盟嘅聯賽，1953年加入塞浦路斯足球協會，成日參與佢嘅聯賽同盃賽。佢喺1990年贏過塞浦路斯盃同塞浦路斯超級盃冠軍。

## 出面網頁
* 足球會官網
* Team profile at UEFA.com
* Team profile at Cyprus Football Association website  
* 

類:塞浦路斯足球會
運動禁藥

**運動禁藥**係指運動比賽入面禁止運動員用嘅藥，呢啲藥會提升人體機能，對其他運動員唔公平，種類包括類固醇、興奮劑、氨基酸。
刁草

（學名：**）係傘形科刁草屬嘅一年生草本植物，亦係種常見嘅香草，樣似茴香。


類:草本植物
香茅

（學名：**），又叫，係禾本科下面嘅一個屬，大概55個品種

呢種植物嘅規律係種常見嘅香草，氣味似檸檬。
## 屬下品種

香茅屬
大茴香

（學名：**），又叫、，係傘形科大茴香屬嘅一年生草本植物，亦係種常見嘅香草，氣味似茴香。


類:草本植物

類:植物油庫
類:藥用植物
白豆蔻

（學名：**）係薑科豆蔻屬嘅草本植物，亦係種常見嘅香草，原產印尼，而家喺泰國、越南、柬埔寨、老撾、斯里蘭卡同中國海南、廣西、廣東、雲南等熱帶地區都可以搵到。

呢種草可以做藥。

## 出面網頁
* 豆蔻 Doukou 中藥材圖像數據庫 (香港浸會大學中醫藥學院)

類:草本植物
類:藥用植物
豆蔻屬

（學名：**'），經常被簡稱**豆蔻'''，係薑科下面嘅一個屬植物，約150個品種。
## 屬下品種
*白豆蔻
越南芫茜

**越南芫茜**（廣州音：，香港音：；學名：**'），又寫做**越南芫荽**或叫**越南香菜**、**喇沙葉**、**叻沙葉'''，係蓼科春蓼屬嘅長年生草本植物，亦係種東南亞常見嘅香草。雖然個名叫芫茜，但同佢唔係近親。

## 用途
呢種植物喺東南亞攞嚟做喇沙湯底嘅材料。藥用方面，可以醫腫脹、粉刺、消化唔好、胃脹同胃痛。

類:菜
平壤時間

**平壤時間**（；），又稱**朝鮮民主主義人民共和國標準時間**（），係北韓採用嘅標準時間，全年比協調世界時快8個鐘又30分鐘，即係位於UTC+8:30，2015年8月15號開始用。2018年4月30號，北韓最高人民會議發布政令，話由5月5號起，北韓嘅標準時間打回UTC+9。

## 參考
檸檬香蜂草

（學名：**）係唇形科蜜蜂花屬嘅長年生草本植物，原產中東嘅溫帶地區，而家喺歐洲、中亞同北美地區可以搵到。呢種植物重係一種香草。

## 用途
香草可以用嚟浸茶同酒、蜜餞、調味料，藥用方面，佢有助睡眠、抑制感冒嘅功效。

## 出面網頁
* 臺中區農業改良場 - 保健植物－香蜂草之栽培與利用(9410) http://tdares.coa.gov.tw/view.php?catid=1299

類:草本植物

類:藥用植物
類:蜜源植物
類:酒源植物
類:茶嘅原料
普通鼠尾草

（學名：**），又叫、，係唇形科鼠尾草屬嘅草本植物，亦係種常見嘅香草，氣味似胡椒。
## 出面網頁

* 20-脫氧鼠尾草酚 20-Deoxocarnosol 中草藥化學圖像數據庫 (香港浸會大學中醫藥學院) 

類:草本植物
類:植物油庫
類:菜
鼠尾草屬

（學名：**）係唇形科下面嘅一個屬，有成千個品種，但大多數品種都喺亞洲。

## 屬下嘅品種
* 普通鼠尾草
* 野鼠尾草
* 日本鼠尾草
* 丹參
* 一串紅
* 快樂鼠尾草
中國時區

**中國時區**係指中國範圍用緊嘅時區標準，雖然地理上橫跨UTC+5、UTC+6、UTC+7、UTC+8、UTC+9五個地理時區，但實際上全部都用緊UTC+8。

## 而家用緊嘅時區
*北京時間
*台北時間
*香港時間
*澳門時間

## 舊時用過嘅時區
*崑崙時區
*回藏時區
*隴蜀時區
*中原時區
*長白時區
北京時間

，又叫（**CST**），係中華人民共和國管治嘅中國大陸地區用緊嘅時間標準，等同UTC+8。
崑崙時區

**崑崙時區**係舊時一個中國時區，喺1912年到1949年用，等同UTC+5:30（東經82.5度經線嘅時刻），範圍包括新疆嘅博樂、於闐兩縣同西面各地，西藏嘅阿里等地。崑崙時區個名嚟自崑崙山。
回藏時區

**回藏時區**，又叫**新藏時區**，係舊時一個中國時區，喺1912年到1949年用，等同UTC+6（東經90度經線嘅時刻），範圍包括甘肅嘅玉門以西各地，蒙古嘅扎薩克圖汗部，青海嘅都蘭、玉樹兩縣以西各地，西康嘅昌都、科麥、察隅各縣以西各地，新疆嘅精河、庫車兩縣同佢以東各地，西藏嘅前藏、後藏等地。回藏時區個名嚟自回族、藏族聚居地，而新藏時區個名嚟自新疆、西藏兩地。
隴蜀時區

**隴蜀時區**係舊時一個中國時區，喺1912年到1949年用，等同UTC+7（東經105度經線嘅時刻），範圍包括陝西、四川、貴州、雲南、廣西、寧夏、綏遠等省，甘肅嘅玉門同佢以東各地，青海嘅都蘭、玉樹兩縣同佢以東各地，西康嘅昌都、科麥、察隅各縣同佢以東各地，蒙古嘅土謝圖汗、三音諾顏汗兩部，同埋西安、重慶兩市。隴蜀時區個名嚟自甘肅（隴）、四川（蜀）兩地。
中原時區

**中原時區**係舊時一個中國時區，喺1912年到1949年用，等同UTC+8（東經120度經線嘅時刻）。因為係首都南京用嘅時區，所以又叫**中原標準時區**。範圍包括江蘇、安徽、浙江、福建、江西、湖北、湖南、廣東、河北、河南、山東、山西、熱河、察哈爾、遼寧等省，南京、上海、北平、天津、青島等市，威海衛行政區，黑龍江嘅龍江、嫩江、璦琿等縣同佢以西各地，蒙古嘅車臣汗部等地。中原時區個名嚟自中原地區。

中華民國退守台灣後，得中原時區承繼落嚟，即係台灣時間。
長白時區

**長白時區**係舊時一個中國時區，喺1912年到1949年用，等同UTC+8:30（東經127.5度經線嘅時刻），範圍包括吉林、黑龍江嘅龍江、嫩江、璦琿等縣以東各地，東省特別行政區等地。長白時區個名嚟自長白山。
南丹參

（學名：**），又叫，係唇形科鼠尾草屬嘅一年生草本植物，而家喺中國嘅江淮、皖贛，湖北，福建，臺灣同兩廣、日本嘅山坡、路邊、密草，水邊同森林入面，海拔220~1100米嘅地區搵到。

## 相

## 連出去
* 
* 
*  鼠尾草 Salvia japonica Thunb.  中国植物志
* 

類:鼠尾草屬
類:草本植物
忌廉湯

**忌廉湯**係種西式湯，主要用忌廉同上湯做湯底，再落其他配料。因為佢色水接近白色，所以喺香港餐廳又叫「**白湯**」，同叫「紅湯」嘅羅宋湯相對。
忌廉西蘭花湯

**忌廉西蘭花湯**係種忌廉湯，材料有忌廉、西蘭花碎同上湯，喺歐美地區係常見嘅罐頭湯。
鹽運西

**鹽運西**（）係中國廣州一條街，喺越秀區惠福東路同教育路之間，九曜坊附近。呢條街因大清時期，喺鹽運司西邊而得名。

## 攷
* 高清：全国重点网络媒体广州新型城市化发展采访行－－盐运西
陵園西路

係中國廣東省廣州市嘅南北走向馬路，喺越秀區。北邊從東風東路開始，一直向南去到中山三路嗰頭。

## 概要
全長450米，闊26米，雙向4車道。

## 名
呢條馬路因為喺烈士陵園西邊而得名。

## 經過嘅道路
條路嘅順序從北到南排，**加粗**咗嘅字係主幹道：
* **[[東風路 (廣州荔灣至廣州天河)|東風東路]]**
* **[[中山路 (廣州荔灣至廣州天河)|中山一路]]**
林偉民

**林偉民**（，）係一位中國早期職工運動領袖兼第一屆中華全國總工會執行委員會長，廣東省香山縣三灶島（今日嘅廣東省珠海市金灣區三灶鎮）人。

## 攷
* 林伟民—中国共产党新闻 人民网

偉
類:珠海人
龍口路

**龍口路**可以係：
*龍口路 (廣州)：喺廣東廣州天河區。
*龍口路 (東莞)：喺廣東東莞觀瀾鎮。
*龍口路 (上海)：喺上海市楊浦區。
*龍口路 (大連)：喺遼寧省大連市，有2條。
*龍口路 (青島)：喺山東省青島市，有2條。
*龍口路 (南京)：喺江蘇省南京市六合區。
安海伍氏宗祠

**伍氏宗祠**，堂號**詒光**，又叫**澤祖祠**，係伍氏莆田房符龍公分支（十三行伍氏）嘅祠堂之一，喺廣州河南溪峽波光新街。清嘉慶八年（1803年），祠堂聯埋個花園一齊起。2014年，廣州市政府擺烏龍，將伍氏花園殘餘建築掛歷史建築牌，登記名係「同福中路伍氏宗祠舊址」。

## 攷
趙宋皇帝一覽

下面係**[[趙宋]][[皇帝]]一覽**：
;北宋
*宋太祖趙匡胤
*宋太宗趙炅
*宋真宗趙恆
*宋仁宗趙禎
*宋英宗趙曙
*宋神宗趙頊
*宋哲宗趙煦
*宋徽宗趙佶
*宋欽宗趙桓

;南宋
*宋高宗趙構
*宋孝宗趙眘
*宋光宗趙惇
*宋寧宗趙擴
*宋理宗趙昀
*宋度宗趙禥
*宋恭帝趙㬎
*宋端宗趙昰
*宋帝昺趙昺
趙禎

**趙禎**（），本名**趙受益**，係北宋第四個皇帝，1022年到1063年在位，跟廟號叫**宋仁宗**。

佢在位期間，北宋王朝實現咗一個太平盛世，後世史稱「**仁宗盛治**」，死後謚號叫做**體天法道極功全德神文聖武睿哲明孝皇帝**，葬喺**永昭陵**。
趙曙

**趙曙**（），本名**趙宗實**，係北宋第五個皇帝，1063年到1067年在位，跟廟號叫**宋英宗**。

## 生平
趙曙係宋仁宗堂兄濮王趙允讓嘅第十三個仔。1035年被送入皇宮度住。1062年，冇在生嘅親生仔亦冇在生兄弟嘅仁宗，立趙曙做皇子。1063年仁宗過身，趙曙登基做皇帝，就係宋英宗。

1064年開始用「治平」年號。

1067年，宋英宗過身，由佢個仔宋神宗繼位。

英宗在位期間，任命司馬光負責編《資治通鑑》，成套書去到宋神宗嗰陣先編成。

## 評價
根據《宋史‧宋英宗本紀》嘅講法：「古語有云，人唔可以違天意，呢句說話講得一啲都冇錯！趙曙明哲保身，接受咗天命，佢決心放棄皇位，佢決心成世侍奉，但係最終做咗皇帝，呢啲唔係天意嚟嘅咩？佢在位嗰陣時，大臣有事稟報，他成日都係詢問朝政，了解歷史，了解古時嘅治國之道。佢每一次作出嘅決策，都出乎大臣嘅意料。雖然佢係病君，做唔到乜嘢大事，但係佢嘅高尚品格，幾百年嚟一直津津樂道。呢啲係幾咁偉大嘅事呀！以前嘅隋煬帝楊廣、濮恭王李泰覬覦聖物，圖謀篡位，卒之搞出個大頭佛，直頭係幾咁得人驚呀！直頭係幾咁得人驚呀！」
趙煦

**趙煦**（），本名**趙傭**，係北宋第七個皇帝，1085年到1100年在位，跟廟號叫**宋哲宗**。佢係宋神宗嘅第六皇子，母后係欽成皇后朱氏。

宋哲宗趙煦係北宋較有作為嘅皇帝。不過，由王安石變法造成嘅新舊黨爭始終未能獲得解決，反而喺宋哲宗當政期間激化，喺一定程度上造成朝廷嘅動盪。

## 年號
### [[元祐]]
### [[紹聖]]
### [[元符]]（1098年六月－1100年）

## 參考
*元脫脫等撰，《宋史》卷十七．本紀第十七．哲宗一
*元脫脫等撰，《宋史》卷十八．本紀第十八．哲宗二
趙桓

**趙桓**（），本名**趙亶**，係北宋第九個皇帝，1126年到1127年在位，跟廟號叫**宋欽宗**。

## 一生
1115年，宋徽宗立趙桓做皇太子。1125年，金軍入侵北宋。宋徽宗將個皇帝位讓咗畀趙桓，趙桓做咗皇帝，就係宋欽宗，改元靖康。金軍得東路軍去到開封城外，西路軍攻唔陷太原落唔到嚟，東路軍於是退兵。之後金軍再次南下，太原失守，東西兩路金軍會合，開封畀金軍包圍，最後畀金軍攻入，欽宗同徽宗都畀金軍捉咗，金軍立張邦昌做楚帝之後撤軍，押走欽宗同徽宗返番北面。除咗北宋最後兩位皇帝之外，開封仲有好多人都畀金軍捉走，後世就稱之為「靖康之難」。當時北宋大部分地方都冇畀金軍佔領，徽宗另一個仔趙構喺應天府（今日嘅商丘）稱帝，就係宋高宗。

1141年，金熙宗為咗同南宋朝廷達成《紹興議和》，將趙桓嘅封號由「重昏侯」改做「天水郡公」。1156年過身，1161年死訊先至傳到臨安。

## 評價
大元官修《宋史．欽宗本紀》有段評價係咁嘅：「帝在東宮，不見失德。及其踐阼，聲技音樂一無所好。靖康初政，能正王黼、朱勔等罪而竄殛之，故金人聞帝內禪，將有卷甲北旆之意矣。惜其亂勢已成，不可救藥，君臣相視，又不能同力協謀，以濟斯難，惴惴然講和之不暇。卒致父子淪胥，社稷蕪茀。帝至於是，蓋亦巽懦而不知義者歟！享國日淺，而受禍至深，考其所自，真可悼也夫！真可悼也夫！」
趙惇

**趙惇**（），係南宋第三個皇帝，1189年到1194年在位，跟廟號叫**宋光宗**。

趙惇係宋孝宗第三個仔。1189年，孝宗禪位畀趙惇，立李鳳娘做皇后。

1194年，孝宗駕崩，大臣趙汝愚等人喺隆慈太皇太后嘅支持下迫光宗禪位畀佢個仔宋寧宗趙擴。

1200年，光宗駕崩。

## 年號
*紹熙

## 參考

## 出面網頁
趙昀

**趙昀**（），本名趙與莒、趙貴誠，係南宋第五個皇帝，趙擴嘅遠房堂侄，老頭係榮文恭王趙希瓐，1224年到1264年在位，跟廟號叫**宋理宗**。

## 生平
1224年，宋寧宗過身，丞相史彌遠立趙昀做皇帝，就係宋理宗。

1234年，南宋聯合蒙古滅金。之後南宋想攞返黃河以南嘅地方，就喺金朝滅亡幾個月之後出兵北上（史稱「端平入洛」），但係最終因為補給困難，宋軍被迫撤退，仲引發埋之後嘅宋蒙戰爭。

佢在位後期，唔止荒廢朝政、荒淫無度，重親小人、遠賢臣，當中「閻馬丁當」（惠昭貴妃閻氏、馬天驥、丁大全、董宋臣）專權亂政，令到南宋加速走上敗亡之路。

1264年，宋理宗駕崩，由侄哥趙禥（細佬趙與芮個仔）繼位，就係宋度宗。
趙禥

**趙禥**（），原名**趙孟啟**，係南宋第六個皇帝，1264年到1274年在位，跟廟號叫**宋度宗**。

## 生平
1264年，宋理宗過身，由趙禥繼位，就係宋度宗。

趙禥在位期間，寵信奸臣賈似道，佢自己十分昏庸無能，令到南宋再進一步走向滅亡之路。

1273年二月，襄陽失守。

1274年8月，宋度宗過身，由全皇后個仔趙㬎繼位，就係宋恭帝。

## 年號
*咸淳

## 參考

## 出面網頁
趙㬎

**趙㬎**（）係南宋第七個皇帝，1274年到1276年在位，佢無廟號，史稱**宋恭帝**。

## 生平
1274年，宋度宗過身，由全皇后個仔趙㬎繼位，就係宋恭帝。

趙㬎繼位後，元軍繼續進攻南宋，由長江順流而下，攻陷咗好多地方。1275年，賈似道親身帶兵對抗元軍，但係慘敗，之後被貶謫，之後喺去流放地嘅途中被殺。

1276年正月，元軍逼近臨安，恭帝向元軍投降。之後恭帝阿哥趙昰喺福州被擁立做南宋皇帝，就係宋端宗。

趙㬎投降元朝之後，被元世祖封做瀛國公，1323年被賜死响張掖。

## 年號
*德祐

## 出面網頁
家鄉雞

**家鄉雞**（**KFC Original Recipe**）係美國快餐連鎖店肯德基嘅招牌產品，背後有一套用嚟整美式炸雞嘅秘密材料配方。一份由肯德基創辦人山德士上校簽名嘅秘方副本，連同11個分別裝住其中一種材料嘅小樽，一齊存放喺肯德基路易維爾總部嘅一個保險庫入面。

2016年，山德士上校個姪聲稱搵到山德士上校留低嘅炸雞秘方，11種材料包括：食鹽、百里香、羅勒、奧勒岡、芹菜鹽、黑椒、乾芥辣、紅甜椒粉、蒜鹽、薑粉、白胡椒。
廣鋼集團

**廣鋼集團**（，），之前叫（），簡稱**廣鋼**（，），係中國廣東省廣州市嘅市管企業，喺1957年10月7號成立，位置喺荔灣區芳村白鶴洞。佢既係廣東第一間鋼鐵廠，又係中國第一家中外合資冶金企業。

## 史

* 1957年10月7號：廣州鋼鐵廠正式成立。
* 1958年7月1號：廣鋼嘅鋼鐵項目正式投產。
* 1980年：工廠實行財政包乾試點。
* 1982年：率先喺國有企業實施簽訂勞動合同制。
* 1988年：廣州鋼鐵廠同香港粵海企業集團合資，搞咗廣州鋼鐵有限公司。
* 1993年2月：搞股份制改革，成立咗廣州鋼鐵股份有限公司。
* 1996年3月28號：股份正式喺上海證券交易所A股上市。
* 2006年3月29號：同日本第二大鋼鐵廠——JEF鋼鐵廠合作。
* 2012年7月3號：廣日集團俾廣鋼集團收購。
* 2012年8月31號：集團屬下嘅廣日喺上海證券交易所復牌。
* 2013年8月：原廣鋼白鶴洞區廠址已經停產。
* 2014年10月：廣鋼嘅白鶴洞工廠正式開拆，原址搬到南沙一帶。

## 屬下嘅企業

## 連出去

*广州钢铁厂，再见！
*广州钢铁厂，再见！

## 出面網頁
*广州钢铁股份有限公司官方网站

類:廣州公司
類:鋼鐵公司
類:荔灣區
106國道

**106國道**（中國內地道路代碼：**G106**）係中國內地嘅一條國道，成條國道南北走向，南邊從廣東省廣州市白雲區廣花公路口開始，一直去到北京市豐臺區菜戶營路同麗澤路嘅交界。

## 經過嘅地區
呢條國道經過6個省份，半佬經過三個省會同一個直轄市。其中喺湖北省咸寧市到鄂州市嗰橛同316國道一齊用嘅路。喺北京市大興區到豐臺區範圍有條大廣高速喺上空行過。

## 公里牌標記

類:中華人民共和國國道
廣州交響樂團

（，簡稱**GSO**）係中國內地最有規模同藝術水準嘅交響樂團之一，亦係唯一行勻世界七大洲嘅中國樂團。樂團喺1957年創辦。

## 出面網頁
* 廣州交響樂團官網
中國（廣州）國際名酒展

**中國（廣州）國際名酒展**係廣州嘅名酒展覽，亦係華南地區唯一有國際資格嘅酒類展會。呢次展會由廣州科通展覽從2005年開始，喺每半年嘅交易會期間搞。

## 出面網頁
* 广州科通展览有限公司

類:廣州展覽
我們遇見松花湖

**我們遇見松花湖**係2015年嘅中國電影，以抗戰為題材，何緯豐導演，黃百鳴監製，主角有姜潮、林家棟、陳靜、王梓軒同盛君，天馬影視文化控股有限公司投資兼發行，呢套戲重會係2015年9月嘅金雞百花獎做首映同開幕電影。

## 劇情
一對現代僆仔僆妹咁啱睇到屋企入面嘅解放鞋，好似文物噉保存得幾好。結果俾嗰兩位僆仔僆妹搵返噉嘅故仔：喺1930～1940年代，阿爺（龍浩）同阿嫲（柏合）喺後生嗰時拍咗拖，後因抗日戰爭爆發而失散咗。佢哋喺抗戰年代分別用自己嘅方式嚟抵抗外來侵略。雖然俾敵人打到懵盛盛噉，但兩位收尾因共同嘅理想信念同未失散嘅愛情而行埋一齊。

影片以愛情故事為主線，再結合東北民俗同滿族文人化、民族抗戰做背景嚟演繹經典。

## 演員

## 參展
*金雞百花獎 首映
*金雞百花獎 開幕電影

## 註

## 出面網頁
*百度百科《我们遇见松花湖》資料
*香港商報：一部吉林電影與它的城市營銷學
*《我们遇见松花湖》主创人员亮相上海国际电影节
*《我们遇见松花湖》横店热拍 电影节官网记者再探班
*大公報：《我们遇见松花湖》开机仪式在吉林举行

類:2015年電影
類:中國電影
類:華語電影
BP

**BP**或**bp**或**Bp**或**bP**可以係：

* BP (企業)：兩廣地區又叫「中石油BP」，英國嘅石油企業。
*準備電位（）：一種喺隨意動作之前產生嘅負電位。
* 博茨瓦納航空嘅IATA代碼
* 葡萄牙銀行：葡萄牙文嘅縮寫，葡萄牙嘅國有銀行。
* bp (樂隊)：日本嘅樂隊。
* 反向傳播算法（backpropagation）：機械學習嘅一類演算法
* 沸點（boiling point）
* 堿基對（base pair）
* 足球嘅控波率（Ball Possession）
* 離而家（Before Present）：年代鑒定嘅一種。
越語族

**越語族**（；）係屬於南亞語系嘅語族，屬下有10門語種，主要分佈喺中南半島嘅越南、老撾、泰國，有啲重分佈到中國。不過佢嘅譜系分類有爭詏，有啲分類將佢定爲南亞語系門-高棉語族屬下嘅語支，稱爲**越-芒語支**（；），關於佢係語族定語支有各家睇法。語支觀點係傳統睇法，語族觀點係1992年由Hayes提出嘅，佢話「越-芒」嘅名應該用喺越語族嘅語支越-芒語支度，呢個語支只包含越南文、芒話兩種。

贊成佢係語族嘅睇法認爲，越語族下面應該分爲三個語支，當中就有越-芒語支，「越-芒」嘅名來自屬下嘅兩個組成：越南文同芒語組，芒語組再分爲包括芒話在內嘅三門語種；贊成佢係語支嘅睇法認爲，越-芒語支下面分成五個語組，當中「越-芒」嘅名來自屬下嘅越南文同芒語組。

作爲語支重有啲別名，如（）、（），都係出自越南文同芒話嘅合稱。

## 註

## 攷


類:南亞語系
類:亞洲語言
廣州花卉博覽園

係中國廣東省廣州市嘅一間以花卉做銷售、信息統計、觀光旅遊同娛樂服務喺埋一齊嘅多功能綜合市場，喺荔灣區芳村嘅龍溪大道南邊；佛山水道北邊同西環高速公路西邊之間嘅位。呢間嘢1998年開始喐手起，2003年1月18號起好，2003年11月15號開業。

## 出面網頁
* 广州花卉网
龍溪大道

係中國廣東省廣州市同佛山市嘅東西走向主幹道馬路，喺荔灣區芳村同南海區黃岐。西邊從海八路同佛山一環交界開始，一直向東去到花地大道中嗰頭。

## 概要
全長5735米，闊40~60米，雙向6~8車道。

## 名
呢條馬路因為喺芳村嘅龍溪地區而得名。

## 史
廣州市政府為咗分流廣佛公路、廣佛高速公路同珠江大橋啲交通，加上要加強廣佛同粵西地區嘅聯繫，喺1994年9月開始喐手起呢條馬路，直到1997年5月起好。

## 經過嘅道路
條路嘅順序從西到東排，**加粗**咗嘅字係主幹道：
* **[[海八路 (佛山)|海八路]]**、**[[五丫口大橋]]**
* 海龍路
* 鳳池路
* 鳳西二路、**繽紛大道**
* 花博大道
* **[[廣州環城高速公路|西環高速公路]]**
* **[[東漖路|東漖南路]]**
* **[[花地大道|花地大道中]]**
甄采浠

**甄采浠**（**Carisa Yan Choi Hei**，），前名**甄穎珊**、**甄詠珊**，花名「123」，係喺香港女演員、歌手、模特兒，前女子歌唱組合Freeze成員，參選過亞洲小姐，佢亦做過亞洲電視同無綫電視藝員。

## 演出

### 網絡劇集
*2018年：《向西聞記》 飾 Vivian

## 攷

## 出面網頁
* 
* 
* 
* 
* 

類:香港電視女演員

類:前無綫電視女藝員

采浠
梁政珏

**梁政珏**（**Jeanette Leung**，），係香港女演員，亦係前無綫電視藝員，最出名角色係2007年處境喜劇《同事三分親》飾演嘅阮美瑤（May May），2015年息影。
石牆樹

**石牆樹**（），又嗌**飛榕**（），係由石牆罅生出嚟嘅樹，多數都係有粗壯嘅根嘅榕樹。

早期嘅石牆因為喺石塊之間有罅，榕樹等等生命力頑強嘅種子就會喺石罅中生出苗。呢啲樹苗雖然生喺路邊嘅石牆，但由於冇阻到路人同經過嘅車，又可以吸收石牆內嘅水分，抓實石牆令土坡更加鞏固，較難因積水過多而崩塌，因此一直冇人刻意清理。過咗一段長時間之後，就會生成一幅高大嘅石牆樹。

由於石牆樹唔容易打理，所以有啲會受強風影響吹倒，有啲會畀政府斬咗以除後患，所以已經買少見少。
副學士

**副學士**（**Associate Degree**）係種源自美國同加拿大嘅初級學位，比學士低級。呢種學位亦有引入香港，同高級文憑同一等。
塘尾道

**塘尾道**（；）係香港九龍旺角去塘尾嘅一條街道。

至於條街點得名，有種講法話係由於呢處原先係油麻地避風塘嘅尾尾。不過，查實未起油麻地避風塘之前，嗰頭就已經有塘尾呢條村，「塘尾」個「塘」係解九龍塘（喺而家新九龍廣場到太子站嗰頭）。
亞細亞火油

**亞細亞火油**（**Asiatic Petroleum Company**）係蜆殼嘅分公司，1903年創辦，係20世紀頭中國同亞洲其中一間主要石油公司。

喺香港，亞細亞火油戰前喺大角嘴同銅鑼灣都有油庫，戰後就將油庫開喺觀塘茶果嶺，去到1980年代末油庫賣咗畀地產商長實起樓，即係麗港城。
王潔曦

（；）係中國內地嘅女演員同平面模特，湖南長沙人。2008年出道，因拍過《醜女無敵》而出名。之後重拍過《古鎮凶靈之巫咒纏身》、《大漢賢后衞子夫》同《蘭陵王妃》嘅電視劇同電影《建黨偉業》。

2015年8月10號，佢因為患白血病死咗，終年25歲。

## 拍過嘅戲
*2008年：醜女無敵
*2011年：建黨偉業
*2013年：古鎮凶靈之巫咒纏身
*2014年：大漢賢后衞子夫同蘭陵王妃

## 攷
* 26岁女星王洁曦因病去世 曾演《建党伟业》 鳳凰網
* 26岁女星王洁曦因病去世 曾演《建党伟业》 新浪

潔曦
類:長沙人
類:中國女演員
孫志義

（；）係原廣州橡膠企業集團有限公司副董事長、總經理同正局級退休幹部，江蘇省南通市人。1968年12月開始做嘢，1973年5月加入中國共產黨。做過廣州膠管廠政治處主任、副廠長、黨委書記，廣州市橡膠工業總公司副總經理、總經理、廣州橡膠企業集團有限公司副董事長、總經理。

2015年8月5號，孫志義因病喺廣州一間醫院死咗，終年71歲。

## 攷
* 孙志义同志逝世 廣州日報 A2版 （2015-08-11）

志義
類:南通人
類:中國共產黨員
廣州西站

，之前嗌過，係中國廣東省廣州市嘅火車站，喺1907年起好，位置喺荔灣區站前路91號。從1998年開始，每年春運高峰期間成日做臨時客運站嚟分流廣州站嘅客流。到2005年為止，每年分流超過10萬位旅客。
## 轉車鐵路線路




類:荔灣區鐵路站
廬江書院

**廬江書院**（），又叫**何家祠**（），係中國廣東省廣州市嘅一間古建築，喺越秀區西湖路流水井29號，係廣州保存得比較完整嘅合族祠書院建築，1993年俾廣州市人民政府公佈為文物。

## 修建史
呢間嘢由廣肇兩府何氏嘅60幾個家族喺大清嘉慶十三年（1808年）夾手出錢起，直到嘉慶十八年（1813年）起好。喺道光同光緒年間兩次重修。

## 形制
書院門口向東。按書院嘅中軸線睇，由南到北嘅順序有倒座、照壁、正祠。正祠內嘅東西廊邊分別畫咗從南宋到大清嘅廣東何氏宗族世系同起過，重新裝修過廬江書院嘅12方碑刻。兩邊有東西書舍，書舍門嘅石額分別寫咗各個縣同鄉名42間。東南邊有何家祠道門樓，東北邊有魁星樓。

## 攷
* 广州庐江书院 花城网
* 庐江书院 大洋网
* 庐江书院 廣東文化網
廣州銀行

（）係中國廣州嘅銀行機構，喺1996年9月17號成立，總部喺天河區珠江新城嘅廣州銀行大廈入面。佢除咗喺廣州有佢嘅分行之外，其它分別喺廣東嘅佛山、中山、江門、惠州、肇慶、深圳同江蘇南京有異地分行。

## 史
* 1996年9月17號：銀行喺46家城市信用合作社嘅基礎上搞出廣州城市合作銀行。
* 1998年7月：改名做廣州市商業銀行股份有限公司 
* 2001年12月：新開資本金7億文
* 2005年12月：加資金，擴股到10億文。
* 2007年5月：定向加資金23億文 
* 2008年9月：加資金，擴股到30億文，總資本金去到83億文。
* 2009年9月：改名做廣州銀行股份有限公司 
* 2010年3月：喺深圳搞分行
* 2011年6月：喺南京、佛山搞分行。
* 2013年6月：喺中山搞分行
* 2013年11月：喺惠州搞分行
* 2014年6月：喺江門搞分行 
* 2014年12月：喺肇慶搞分行

## 出面網頁
* 广州银行官网

類:中國嘅銀行
類:廣州公司
類:天河區
流水井

係中國廣東省廣州市嘅一條內街，喺越秀區嘅西湖路，教育路同大馬站附近。
個名最先喺唐朝改，但由於喺歷史界，日泉井同月泉井嘅準確位有得拗，所以用咗「流水井」嘅名。曾經喺大清中葉做咗書院一條街。

## 註

## 攷
* 流水井：富商子弟挤科场 穿粵時光
* 流水井：富商子弟挤科场 广州地名网

類:廣州街道
二沙島體育公園

係中國廣東省廣州市嘅公園，喺2010年9月起好，2012年3月~5月搞過二期擴建，位置喺二沙島嘅東邊，隔離冇幾遠係廣州大橋。呢間公園係廣州市政府為咗迎接亞運會而起嘅。

## 入面嘅設施
公園有1個五人制足球場、2個標準籃球場，3個羽毛球場，其它重有乒乓波場、門波場、地掟波場、老年運動區、成年運動區、細路運動區、棋藝園、環園單車道等12個群眾健身項目。

## 攷
* 二沙岛体育公园

類:廣州公園

類:二沙島
越秀南粵先賢公園

，之前嗌過，係中國廣東省廣州市嘅公園，喺越秀區二沙島嘅廣州大橋東邊。公園喺1999年9月起，2000年3月起好，2011年9月26號改名做「越秀南粵先賢公園」。

## 攷
* 广州二沙岛宏城公园攻略 蚂蜂窝
* 越秀地产捐建南粤先贤雕塑群正式落成 越秀地产

類:廣州公園

類:二沙島
黃埔軍校舊址紀念館

***'，又叫***'，簡稱****，係中國廣東省廣州市嘅一間革命歷史建築，喺黃埔區長洲北邊嘅珠江邊，深井村附近。呢間嘢係孫文負責搞嘅陸軍軍官學校，亦係廣州市嘅愛國主義教育基地同廣東省愛國主義教育基地、青少年國防教育基地。紀念館喺1984年成立，1988年俾中國國務院列入咗全國歷史文物保護單位。

## 主要紀念對象
呢間嘢之前叫「陸軍軍官學校」，係1924年孫中山喺蘇聯同中國共產黨一齊夾手搞嘅新型軍事政治學校。以創造革命軍挽救中國嘅危亡做宗旨，形成咗「親愛精誠，團結合作，為國愛民，唔怕犧牲」嘅校風，喺大革命時期為咗剷除軍閥同佢嘅封建勢力起咗好大嘅作用，尤其係北伐戰爭入面立咗不朽戰功。

## 佈局
而家嘅軍校重保存咗校本部、孫總理紀念室、中山公園、孫總理紀念碑、俱樂部、泳池、白鶴崗砲台、大坡地砲台、東征陣亡烈士墓園、教思亭、濟深公園、北伐紀念碑等。

## 睇埋
* 黃埔軍校

## 出面網頁

* 黄埔军校旧址纪念馆
* 黄埔军校网
* 黄埔当年

類:廣州博物館
類:黃埔區
類:長洲 (廣州)
蜆殼公司

**蜆殼公司**（港澳同星加坡嘅中文）／**殼牌公司**（陸台中文）／**Shell plc**（英文），係國際石油公司，喺英國註冊，總部喺荷蘭海牙，1907年由**荷蘭皇家石油**同英國嘅**蜆殼運輸貿易公司**合併組成。

## 參考

## 睇埋
*亞細亞火油
李國英

**李國英**可以係：
* 李國英 (遼東)，大清將領
* 李國英 (河南)，安徽省委副書記、代省長，曾任水利部副部長
* 李國英 (香港)，香港律師，曾任香港立法會議員、大埔區議會議員
輕軌鐵路

**輕軌鐵路**，又叫**輕便鐵路**，簡稱**輕鐵**或**輕軌**，係種規格比較細嘅鐵路系統，同重型鐵路相對。

喺輕鐵上面行嘅其實就係有軌電車，但係喺歐洲以外，電車畀人嘅感覺就係舊款或者慢，而輕鐵聽落就好似現代化啲咁，即係點叫其實好大程度上係營銷考慮，或者公眾接唔接受。例如喺多倫多，有啲綫本來叫輕鐵，但係公眾唔接受，結果叫返電車。

## 睇埋
*有軌電車
黃埔自動輕便運輸系統

**黃埔自動輕便運輸系統**，簡稱**紅磡輕鐵**，係前九廣鐵路（今港鐵）原先計劃愛嚟輔助沙田至中環綫方案嘅輕軌鐵路系統，全長1.6公里，主要係連接港鐵紅磡站同黃埔花園，整個系統分做紅磡站、黃埔站同黃埔北站，被睇做紅磡區入面類似新界西北部嘅輕鐵系統。不過兩鐵合併後，呢個計劃被觀塘綫延綫取代咗，所以呢個計劃亦已經被撤銷，但係觀塘綫延綫黃埔站嘅選址，港鐵兩個建議都同輕鐵系統建議嘅黃埔站同黃埔北站位置好近。

## 出面連結
*2004年2月16日立法會交通事務委員會鐵路事宜小組委員會-九廣鐵路沙中綫方案第33頁
*九龍城區議會交運會討論文件(32/09 號)
方偉傑

**方偉傑**（英文：**Ian Fang**，）係星架坡影視男演員，而家係新傳媒私人有限公司男藝人，出名演出作品包括電視劇《邊緣父子》、《我們等你》，同埋電影《我們都不完美》。佢喺2013年度紅星大獎攞到「最佳新人獎」。2025年，方威捷認咗對未成年人士做咗唔當行為，之後畀法庭判咗有罪，坐40個月監，大約3年4個月。

## 部分作品

* 2020年：《律政精英》（英語電視劇）：飾演Issac Tan（警察）
* 2021年： 《臥虎藏鬼》

## 參考
新傳媒

**新傳媒**可以係：
*新傳媒集團，香港雜誌社
*新傳媒私人有限公司，星架坡媒體公司
誓不低頭

《**誓不低頭**》（**The Final Verdict**）係香港電視廣播有限公司時裝劇集，由鄭少秋、曾江、陳秀珠、郭晉安、劉美娟、羅嘉良、郭鋒、胡楓、蔣麗萍、李麗蕊、李家鼎主演，監製梁材遠，編審韋家輝。呢套劇喺1988年3月2號首播，一共28集。
二奶

**二奶**即係男人背住老婆養住嘅第二個女人，而男人養住個二奶嘅行為就叫**包二奶**。由於個女人攞到金錢上嘅利益，所以算係種性交易。

## 睇埋
*妾
*婚外情
*第三者
*偷情
*契家佬
林依麗

**林依麗**（英文：**Grace Lam**，），係前香港仁濟醫院同保良局總理，民建聯前成員，兩次參選香港立法會選舉都輸，政綱最出名係「反對包二奶」。

喺2015年香港區議會選舉，佢攞到177票，未能當選。

## 參考
馬場路

**馬場路**可以係：
* 馬場路 (廣州)：喺廣東省廣州市天河區。
* 馬場路 (銀川)：喺寧夏回族自治區銀川市西夏區。
* 馬場路 (南京)：喺江蘇省南京市溧水區。
* 馬場路 (天津)：喺天津市河西區。
* 馬場路 (武漢)：喺湖北省武漢市江漢區。
* 馬場路 (北京)：喺北京市昌平區。
馬場路 (廣州)

係中國廣東省廣州市嘅南北走向馬路，喺天河區珠江新城東邊。南邊從臨江大道開始，一直向北去到黃埔大道西同石牌東路嘅交界嗰頭。

## 概要
全長1.6km，闊47米，雙向6車道。

## 名
呢條馬路因為1980年代尾到1999年12月14號期間，隔籬有間賽馬場而得名，而廣州賽馬喺1999年12月14號停辦。

## 經過嘅道路
條路嘅順序從南到北排，**加粗**咗嘅字係主幹道：
* **[[臨江大道 (廣州)|臨江大道]]**
* 海月路、平月路
* 海明路、平月路
* **[[花城大道]]**
* 甲子路
* **[[金穗路 (廣州)|金穗路]]**
* 海安路
* **[[黃埔大道|黃埔大道西]]**、石牌東路

## 有關
* 廣州賽馬場
* 廣州賽馬會
* 廣州馬會巴士

類:珠江新城
陶育路

係中國廣東省廣州市嘅南北走向馬路，喺天河區珠江新城東邊。北邊從羊城路開始，一直向南去到黃埔大道西嗰頭。

## 概要
全長563m，闊8米，雙向2車道。

## 經過嘅道路
條路嘅順序從南到北排，**加粗**咗嘅字係主幹道：
* 羊城路
* **[[黃埔大道|黃埔大道西]]**
廣州賽馬場

，又寫**廣州賽馬塲**或**廣州賽馬埸**，係中國廣東省廣州市嘅一間賽馬場，喺1993年1月3號起好，位置喺天河區珠江新城入面，黃埔大道西以南；馬場路以東；潭村路以西；花城大道以北嘅位。賽馬場曾經喺1993年1月8號到1999年12月12號辦過任何賽馬比賽。

## 規模
*佔地面積：33公頃
*:有4條跑道：
*::內圈——練習道
*::中內圈——沙地跑道，全長25×1485m。
*::中外圈——草地跑道，全長32×1695m。
*::外圈——救護車道。
*容納人數：40000人
*場地入面裝咗大型電子計分牌、跟蹤攝影裝置、終點掃描攝影裝置等。

喺場地關閉之前：
*員工3000人，騎師40人，馴馬員400幾人
*:有喂馬、釘蹄、馴馬、馬醫等好多種分工
*競賽馬匹：1000幾
*:其中純種馬喺澳洲空運過嚟，一個比賽日要出動成百幾匹馬。

## 史
### 風靡一時
賽馬場喺1993年1月3號起好，1993年1月8號正式開幕。喺開辦初期，規模同上座率同香港嘅沙田馬場差唔多，但排亞洲第二，因為嗰時每個禮拜二、四、日都有賽馬睇，而且分日頭賽同晚黑賽。入場門飛要￥10。喺嗰時除咗乒乓波同籃球之外，其它體育運動要有設備同好多錢先至得，加上好少有人做喺文革期間話成資產階級嘅體育運動。有人提出係咪可以畀廣州搞賽馬運動嚟籌集福利資金，結果廣州成功辦咗一次賽馬，喺嗰時中國內地都未見過嘅。而廣州俾中央批准按香港賽馬方式做馬彩。喺賽馬開辦無耐，全廣州整咗百幾個同賽馬有關嘅投注站。1995年開咗電話賣飛，1997年開埋電視台嘅衛星直播。

賽馬場最葳蕤一次喺1994年，一場嘅投注額去到CNY￥1000幾萬，每個賽馬日都有成1~2萬人睇比賽。但到咗1996年，由於中共中央、廣東省同廣州市嘅人民政府猛咁出批文話唔畀有博彩性質嘅賽馬，但賽馬娛樂總公司嘅老細出嗮計仔，堅持重係搞博彩，先係將「投注博彩」改成「智力測試」，後嚟改成「門飛換實物獎」將帶有博彩性質嘅賽馬持續到1999年11月。1998年三江洪峰期間，馬會出過1000萬蚊做咗賑災慈善，創咗嗰時中國內地最多捐錢紀錄。

### 正式停辦
1999年11月，中共中央、廣東省同廣州市嘅人民政府開始頂唔順賽馬場一直死牛一邊頸喺度搞博彩性賽馬行為而勒令停止賽馬，原因係賽馬重未合法化，加上賽馬日期間因管理失敗而一直搞蝕本生意。到咗1999年12月12號，賽馬場跑完最後一次賽馬之後正式關閉，從1999年12月14號開始一直見唔到任何賽馬比賽舉行。

從1993年1月8號到1999年12月12號期間，廣州馬會一共辦咗757場次賽馬。

### 停辦之後
廣州賽馬停辦之後，由於賽馬娛樂總公司嘅老細黃啟桓利用公款，同香港人梁×駒、梁×榮做貪污受賄行為，結果喺2001年2月23號入咗法院。喺嗰年5月11號開二審，決定將黃啟桓掟入監倉19年重收繳咗10萬蚊嘅財產。喺嗰年嘅羊城晚報講：「賽馬總公司重喺成個廣東搞咗103個場外投注站而造成一系列嘅社會腐敗風氣。」而黃啟桓俾政府收監坐到2020年先至出獄。

從1999年底停辦之後一直到2007年，馬會差咗成12萬蚊嘅債務。

#### 改成汽車城
黃啟桓俾政府收監之後，2003年8月6號，廣州市政府宣佈對外出租21萬平方米嘅場地而改成汽車交易市場，嗰年12月13號變成三鷹汽車城。而規劃冇話將馬場入面嘅計分牌拆咗佢，而係做永久性紀念物。而馬場汽車城最後喺2014年2月28號停業，同年4月1號全面撤出。

### 復辦傳聞
1999年停辦賽馬後，廣州地區屬下嘅賽馬會一直到而家都未解散。其實佢哋等緊幾時恢復返賽馬，假設廣州可以重開賽馬，佢用8個月時間可以恢復返，但隨後一直未恢復。2007年4月18號，廣州地區有媒體報道話賽馬會重開嘅傳聞，但廣東體彩話未收到呢方面嘅消息。2010年嘅兩會期間，廣州有政協委員都提過恢復廣州賽馬嘅講法，但一直冇聲氣。直到2016年1月26號，廣州市體育局召開咗一年一度嘅體育會議，話要除咗發展兼培養好本土嘅足球產業同打造廣州兩大球會（廣州恆大淘寶同廣州富力）攞到重好嘅成績之外，重做好萬達體育同香港賽馬會等體育企業服務工作同考慮喺2018年恢復賽馬。

## 有關
* 廣州賽馬會
* 馬場路 (廣州)

## 睇埋
* 廣州馬會巴士
* 從化馬場

## 註

## 攷
* 广州赛马博彩业会否“咸鱼翻生” - 羊城晚报
* 武汉速度赛马9月开跑 - 新快报
* 广东赛马 講馬港歷史
* 中国6大赛马场真实情况，你知道多少？ 新浪专栏
* 广州赛马场未了局 时代在线
* 廣州賽馬謝幕背後故事 中國評論新聞網

類:廣州運動場
類:天河區
西米椰子

（學名：**），又叫，印尼華人又叫，係棕櫚科西米椰子屬嘅常綠喬木，原產地喺南洋地區，而家喺馬來半島、印尼嘅群島、巴布亞新幾內亞先至搵到。呢種樹識得出大米，亦係植物界最多澱粉嘅植物。

## 樣
樹幹超直，樹皮入面超多澱粉，葉3~6m長，四季常綠，一世凈開一次花。佢嘅樹皮幾蟲蛀。

## 生長
雖然西米椰子生得比較快，10年內可以生到10~20m高嘅大樹，但壽命好短，最長命冇廿年咁耐，開完花之後幾個月識自己枯死，澱粉喺開完花之後好快消失嗮，得返空嘍嘍嘅樹幹響度。

## 用途
西米椰子嘅莖入面啲澱粉可以整成西米、重可以做工業漿糊；嫩芽可以當成菜食；葉柄可以做建築材料；樹皮可以做紡織材料。

## 相

## 有關嘅書

* 中国少年儿童百科全书 自然·环境 第451－452页　浙江教育出版社 ISBN 7-5338-1946-2/G·1942
* 稀有植物大探秘 第318－319页　金盾出版社 ISBN 978-7-5082-6715-9

## 連出去

* 西谷椰子树 中文百科在线
* 含淀粉最多的树干--西谷椰子树 植物365
* 西谷椰子树 “大米”制造能手 923.com

類:西米椰子屬
類:四季常綠植物
類:喬木
類:糧食
類:菜
類:木材
類:紡織纖維植物
類:植物之最
肉乾

**肉乾**係將肉食用醬去醃之後風乾嘅嘢食，可以保存一段長時間，亦係東南亞常見嘅特產。
## 類型
*牛肉乾
*豬肉乾

## 睇埋
*魚乾
孝

**孝**（），又叫**孝順**，係儒家思想嘅傳統道德觀念，即係仔女尊重同順從父母、長輩，俗語有話「百行孝為先」。

## 睇吓
*木蘭辭
成珠樓

**成珠樓**喺廣州河南漱珠橋畔漱珠東市5號（海珠區南華中路180、209號），係清乾隆十一年（1746年）開張嘅一間茶樓，亦係雞仔餅嘅發源地。招牌嘢食有成珠小鳳餅、奇味金豬手同創新伍仁月。

1985年10月9號，成珠樓火燭燒通頂；第年重建，改名**成珠酒家**。2002年，東江集團買落，改名**鴻星海鮮酒家**。2006年3月1號停業無耐拆咗。由民國後期到佢拆之前，都重係廣州尚存嘅最耐歷史嘅茶樓。

## 史
1746年，茶樓開張，初時叫**成珠館**，係簡易平房。道光年間，怡和行行商伍紫垣買落，之後有小鳳餅嘅古仔。咸豐年間改建成兩層嘅木結構茶樓。19世紀中後期轉手吳氏，改名「成珠餅家」，兼做茶樓。光緒年间，梁福和堂買落，改名「成珠樓」，兼營茶市、飯市、餅市，茶樓有新嘅發展。

1928年，政府開路將成珠樓「腰斬」成兩橛。同年，成珠樓改成鋼筋混凝土結構，佔地600平方米。1938年，日軍攻入廣州，廣州淪陷，成珠樓歇業。1940年重新開張。1946年，開業200週年慶典，轟動河南。書法家麥華三寫咗首《成珠樓》詩：

1947年，開三間分店，亦即西關分店、成珠餅家、澳門分店。1956年，因為搞「公私合營」，梁氏退出成珠樓。1956年之後，政府投資將成珠樓右側嘅平房擴建成四層樓，營業面積擴大到1400平方米，職工人數超過150個。1959年，成珠樓小鳳餅嘅製作配方向社會公開，被收入《中國名菜譜》。

1985年10月9號，成珠樓無情情火燭，由晚黑七點五十分到九點四十七分，足足燒咗兩個鐘。嗰晚，有幾對新郎、新娘響呢處擺酒。晚黑七點半，啲人逐漸散場，重剩返一對新郎、新娘陪啲姨媽姑姐食飯傾偈。約莫七點五十分，成珠樓入邊突然響咗幾嘢之後，樓下有人大嗌「火燭嘞」。無耐，底層通到二層嘅木樓梯燒着，唯一嘅通道被大火塞住，三、四層嘅顧客同茶樓員工無路走，於是一啲沿住樓外邊嘅水管向下爬落地面，有啲就跳樓。喺起火之後15分鐘，先有人報警，廣州消防支隊先後派咗19駕消防車、2駕消防艇、140幾個消防員。當晚九點四十七分，大火卒之撲熄。呢場事故令到4層磚結構嘅成珠樓燒嗮、8人死亡（包括一個新娘）、24人受傷，直接經濟損失五十四萬元人民幣。之後查明事故係照明電錶互感裝置嘅設計唔合理、出線接線柱短路造成。1989年，政府籌劃喺原址重建。成珠樓自此結束咗240年嘅歷史。

1990年1月23號，茶樓開張，改名「成珠酒家」，佔地面積擴大到1400平方米；開咗南華東路分店、荔福路分店、赤崗分店。1996年後，生意開始冷淡。2000年因為債務問題喺9月停業。

2002年，東江集團買落成珠樓嘅經營場地，但係無買佢招牌，開成「鴻星海鮮酒家」，街坊都重叫「成珠樓」。2006年3月1號「鴻星海鮮酒家」執笠要拆。而家剩低馬路斜對面嘅成珠餅家重賣緊「成珠小鳳餅」同「創新伍仁月」。

## 招牌嘢食
### 成珠小鳳餅

成珠小鳳餅創製於清朝，係各式雞仔餅嘅始祖，由欖仁、瓜子仁、芝麻仁、油、白砂糖、熟糯米粉整成。

1931年，成珠小鳳餅獲廣州市國貨展覽會一等獎章。「公私合營」浪潮之後，成珠小鳳餅嘅製作配方喺1959年公開，編入中國商業部飲食服務局主修嘅《中國名菜譜》。1997年獲中國烹飪協會頒「中華名小食」。

### 新伍仁月餅
成珠樓嘅月餅有豆沙月、豆蓉月、蓮蓉月、伍仁月。1998年，成珠樓喺伍仁月餅餡落夏威夷果，咁就創製出新伍仁月餅，亦廣受食客歡迎。而家成珠餅家賣嘅中秋月餅有兩隻伍仁月，亦即傳統伍仁月同創新伍仁月，前後者之別，就係後者落咗夏威夷果仁、美國杏仁、腰果仁、松子仁同南瓜子仁。

### 龍鳳禮餅
成珠樓嘅餅食除咗小鳳餅同月餅，重有龍鳳禮餅。龍鳳禮餅亦叫嫁女餅，包括豆沙餡嘅紅菱酥、豆蓉餡嘅黃菱酥、伍仁餡嘅白菱酥、蓮蓉酥、皮蛋酥、蠔豉酥。

## 註

## 攷
楊光

**楊光**可以係：
* 楊光 (香港)，香港工會領袖，曾任香港工會聯合會會長，文革期間任「港九各界同胞反對港英迫害鬥爭委員會」主任，領導六七暴動
* 楊光 (1962年)，陝西大荔人，現任天津市人力資源和社會保障局黨組書記、局長，市委組織部副部長（兼）
* 楊光 (港澳辦)，國務院港澳事務辦公室港澳研究所所長、新聞發言人
* 楊光 (河南)，中國足球員
* 楊光 (吉林)，中國女演員
* 楊光 (滑雪運動員)，2006年冬季奧林匹克運動會中國代表團成員之一
* 楊光 (歌手)，中國盲人男歌手
* 楊光 (企業家)，華懋集團行政總裁
* 楊光 (藝人)，前亞姐（中國區），模特兒
後代

**後代**（），係指人類或者其他動植物嘅後裔、子孫。

人類嘅下一代又叫**仔女**，係阿仔同阿女嘅合稱。
亞仔

**亞仔**（；又寫成**呀仔**／**阿仔**），父母對生男嘅叫法，亦即下一代男子。若果唔係稱呼，叫**仔**就夠。對於個仔細個學講嘢時，又會叫**仔仔**。直接生叫**親生仔**，過繼得來叫**繼仔**，唔係親生，養育嘅叫**養仔**。仔係子嘅另一種寫法，兩者古時同一字，後尾分化。若果係生女，就叫亞女。

婚姻時代，仔嘅地位一般較高過女。氏族攻守要武力，通常由男丁優先繼承。而女嫁出去就唔係氏族內。不過現今社會有種種機器，武力亦有所不及，男女亦趨於平等，所以無話仔高一啲。

## 睇埋
*亞女
亞女

**亞女**（；又寫成**呀女**／**阿女**），父母所生嘅女人，或就噉叫**女**，女讀升調，以別男女之女。亞女幼年學講嘢，會叫佢**女女**（neoi4 neoi2）。若按類而叫有**親生女**、**繼女**、**養女**。

婚姻時代，女嘅地位一般較高過仔。氏族攻守要武力，通常由男丁優先繼承。而女嫁出去就唔係氏族內。不過現今社會有種種機器，武力亦有所不及，男女亦趨於平等，所以無話女低一啲。

## 尺讀
亞女嘅叫法，視乎場合人物而定，長輩可能就直叫個名。叫有禮貌或對有地位嘅人個女做**令千金**。廣東人會叫細女、孻女做**亞妹**。

## 睇埋
*亞仔
護士

**護士**（）係醫療系統入面嘅專業人士，負責提供以病人為中心嘅整體護理。護士唔係醫生嘅助手，而係一個獨立嘅專業角色，佢哋同時具備專業知識同實踐技能，喺醫療團隊入面發揮住不可取代嘅作用。護士係醫療系統入面嘅中流砥柱，佢哋喺病人生命中扮演住關鍵角色，唔單止係照顧病人嘅身體，仲幫助佢哋重拾心理健康同生活希望。護士嘅工作值得社會更多尊重同肯定。

## 歷史
護士呢個職業最早可以追溯到古代，當時宗教團體或者家屬會負責照顧病人。現代護理學（Nursing）嘅奠基人係南丁格爾（Florence Nightingale），佢喺19世紀改革咗護理系統，提升咗病人照顧嘅標準，並且成立咗第一間正規嘅護士學校。

## 執業資格
要成為護士，首先需要完成認可嘅護士課程同達到指定嘅臨牀實習時數，然後通過執業資格考試。同時，護士需要持續進修，確保佢哋嘅知識同技能與時並進。

## 職責
護士嘅工作範疇非常廣泛，唔單止係執行醫生嘅指令，而係一個全面性嘅角色，涵蓋以下唔同範疇：

;病人護理
護士係最接近病人嘅醫療人員，佢哋會負責：
*持續觀察病人嘅病情變化（例如生命體徵：血壓、心跳、體溫等）。
*提供基本護理（例如換藥、餵食、協助病人起身）。
*喺緊急情況下作出即時判斷，提供急救同通知醫生。

;護理計劃
護士需要根據病人嘅身體狀況同心理需求，制定同執行個人化嘅護理計劃，確保病人得到最適合嘅治療同照顧。

;健康教育
護士會向病人同家屬提供健康教育，教佢哋點樣管理病情（例如糖尿病管理、術後護理）以及預防疾病。

;心理支持
病人喺面對疾病嘅時候，可能會出現情緒困擾或者心理壓力。護士會提供支持，幫助病人同家屬渡過難關。

## 專業地位
護士唔係醫生嘅助手，而係醫療團隊中獨立嘅專業人員。佢哋同醫生、物理治療師、職業治療師等其他醫療專業人員合作，為病人提供最全面嘅照顧。

喺緊急情況或者重症護理環境，護士往往需要依靠佢哋嘅專業知識同判斷能力，作出即時決策。護士嘅角色係不可替代，佢哋唔單止處理病人嘅身體需求，仲照顧佢哋嘅心理同社會需要。

## 挑戰同願景
護士呢份工係一份充滿挑戰嘅職業：
*工作壓力：護士需要長時間工作，亦要應付高強度嘅病人需求。
*人手短缺：尤其喺公立醫院，護士經常面對人手不足同超負荷嘅情況。
*社會認可不足：雖然護士嘅專業性被醫療界高度肯定，但喺社會上仲有誤解，認為護士只係輔助角色。
喺未來，隨住人口老化同疾病模式改變，護士嘅角色會更加重要。護士專業化同進一步提升社會地位將會係行業發展嘅重點。

## 護士類型
### 香港
香港嘅執業護士主要分為：
*普通科註冊護士
*普通科登記護士
*精神科註冊護士
*精神科登記護士

#### 職責
;普通科護士
*喺醫院或診所嘅任何病房或部門工作
*提供範圍廣泛嘅基本醫護同康復服務
*針對病人嘅情況，應用護理專業知識，制訂同執行適合病人各方面需要嘅護理計劃同方法
*為病人同其家人提供護理指導、健康教育同輔導
*觀察同評估病情嘅變化，提供適當治療同跟進

;精神科護士
*照顧精神病患者，提供基本醫護同康復服務
*喺精神病科醫院、部門或診所工作
*細心透過同精神病患者嘅交談同接觸，深入了解佢哋嘅生活同問題
*協助精神病患者康復，建立信心同獨立能力，幫助佢哋重過正常生活
*處理、記錄同報告治療嘅效果同進度

註冊護士嘅學歷同專業水平要求較高，訓練年期亦較登記護士長。註冊護士可以單獨處理病人嘅問題，登記護士需要喺註冊護士監督之下先至可以執行工作。

## 培訓
### 香港
香港護士管理局規定以文憑試成績入讀護理課程嘅最低要求為：
*登記護士：香港中學文憑考試五科2級，包括中文、英文、數學
*註冊護士：香港中學文憑考試中文同英文達3級，數學、通識同一科甲類選修科達2級

#### 護士學校
香港有以下醫院同大專院校開辦註冊護士同登記護士課程：
;醫院管理局
*明愛醫院普通科護士學校
*伊利沙伯醫院普通科護士學校
*屯門醫院普通科護士學校
*葛量洪醫院護士學校
*仁安醫院護士訓練學校
*香港浸信會醫院護士學校
*聖德肋撒醫院護士學校
*養和醫院護士學校

;大專院校
*香港大學
*香港中文大學
*香港理工大學
*香港公開大學
*東華學院
*明愛專上學院

## 睇埋
*護理學
*國際護士節

## 出面網頁
*香港護士管理局
*香港護士協會
避孕丸

**避孕丸**，又叫**避孕藥**，係畀女人食用嚟避孕嘅藥丸。

避孕丸如果無特別講明，多數係指複合避孕丸，要定時定候食。如果平時無食開，性交完先至臨急抱佛腳，就要食**事後丸**。
熱河

**熱河**係舊時中華民國一省，省會承德，範圍大概係而家河北、遼寧同內蒙古交界。1914年成立，1955年撤消。
安東

**安東**係舊時中華民國一省，省會通化，範圍大概係而家遼寧東部同吉林部分。
藥丸

**藥丸**係藥嘅其中一種形式，通常圓餅形，細細粒，擺落口後用水幫手吞落肚。如果粒藥丸好大粒，可以用個藥丸切割器，將佢切開一半就會好吞啲。

## 睇埋
*膠囊藥丸
*藥水
察哈爾

**察哈爾**係舊時中華民國一省，省會張垣，範圍大概係而家內蒙古北部。1913年成立，1952年撤消。
嫩江省

**嫩江省**係舊時中華民國一省，省會齊齊哈爾，範圍大概係而家黑龍江省西部。
沙瓜

**沙瓜**（），又叫**傘肚**（），學術上叫**皺胃**（），係反芻動物嘅第四個胃。

牛嘅沙瓜叫**牛沙瓜**或者**牛傘肚**，係常見嘅牛雜。

## 睇埋
*草肚
*金錢肚
*百頁
草肚

**草肚**（），學術上叫**瘤胃**（），係反芻動物嘅第一個胃。

牛嘅草肚係常見嘅牛雜。

## 睇埋
*金錢肚
*百頁
*沙瓜
崇德

**崇德**，係大清皇帝清太宗皇太極嘅第二個年號，相當於公元1636年到1643年，前後總共8年。佢係因為將國號由大金改做大清，所以改元。
天聰

**天聰**係後金（大清）皇帝皇太極嘅第一個年號，相當於公元1627年到1636年，前後總共10年。
天命

**天命**係指上天主宰嘅命運，喺古代中國特別係指政權嘅合法性，係由個天去決定，一個人做皇帝都只不過係順應天命。

西方世界都有類似概念，叫君權神授。
天命 (後金)

**天命**係後金開國皇帝努爾哈赤嘅年號，相當於公元1616年到1626年，前後總共11年。
北美巨杉

（學名：**），又叫、、、、、；係杉科巨杉屬嘅常綠大喬木，原產地喺美國加州嘅內華達地區。而家喺美國、加拿大，澳洲、紐西蘭同歐洲先至搵到。呢樖樹係世界上體積最大嘅植物。

## 發現史
19世紀中葉，人類喺北美地區發現咗呢樖嘢。由於佢啲枝葉好古怪，所以一直嗌「加州松」。1859年，英國人發現咗呢樖嘢之後改佢名做「惠靈頓巨樹」嚟紀念滑鐵盧戰役嗰時，惠靈頓將拿破崙打沉咗，但呢個名激嬲咗好多美國佬而嗌成「華盛頓巨樹」。後嚟植物家研究咗佢之後改名做「北美巨杉」或「美國巨杉」。

## 樣
樹幹直而粗兼高到入雲，平均有100m高，最高可以到115m，直徑12m，樹幹周長37m，要廿幾位大人嘅手先至攬得實。樹幹下邊同檳榔科或桉屬嘅植物一樣，冇分岔，凈得樹頂有好多側枝；樹底可以開個窿嚟通車都得，加上樹莖係空心。樹葉個樣比較短，似鱗狀鑽形。果係細嘅蒴果品種，有25~40個籽鱗；籽比較細，得3cm長，重4mg，雖然出芽率比較低，但生得好快，2年內可以生到8dm咁高。

## 特性
北美巨杉可以抗腐蝕、防蟲害同防火，但材質比較脆，尤其樹心好易爛。

## 用途
呢種植物嘅莖可以做細木器同高級建築用材。而建築用材大多數用喺木板或欄杆。

## 瀕危物種
雖然巨杉從7000幾萬年前喺全球各地都搵到，但受到第四紀冰川嘅侵襲，好多樹都死嗮，得返美國加州內華達山脈西邊一帶先至有。

## 相
### 成樖樹

### 植株

## 有關
* 北美紅杉

## 註

## 有關嘅書
* 中国少年儿童百科全书 自然·环境 第428－429页　浙江教育出版社 ISBN 7-5338-1946-2/G·1942
* 稀有植物大探秘 第126－127页 金盾出版社 ISBN 978-7-5082-6715-9

## 連出去

*  巨杉 Sequoiadendron giganteum 中国植物志
* 万木之王——巨杉 北国农网
* 北美巨杉 360Doc个人图书馆
* 巨杉 中国寻苗网
* 巨杉 第一园林网

類:巨杉屬
類:四季常綠植物
類:喬木
類:木材
類:植物之最
祺祥

**祺祥**係大清皇帝愛新覺羅載淳本嚟用嘅年號，由顧命八大臣定，不過未正式改元就畀慈禧太后奪權，改用同治做年號。
天元

**天元**，唐字，指：
## 地方
*天元 (株洲)，中國湖南株洲嘅區
*天元 (巫溪)，中國重慶巫溪嘅鄉
*天元 (慈谿)，中國浙江寧波慈谿嘅鎮
*天元 (德陽)，中國四川德陽旌陽嘅鎮
## 年號
*天元 (北元)，北元年號
*天元 (日本)，日本年號

## 圍棋
*天元 (圍棋)
天元 (北元)

**天元**（）係北元皇帝脫古思帖木兒嘅年號，相當於公元1379年到1388年，前後總共10年。佢係元朝最後一個年號。

ImageSize = width:400 height:50
PlotArea = width:380 height:30 left:10 bottom:20
TimeAxis = orientation:horizontal
DateFormat = yyyy
Period = from:1271 till:1388
AlignBars = early
ScaleMajor = increment:117 start:1271
Colors =
  id:canvas value:rgb(1,1,0.85)
BackgroundColors = canvas:canvas
PlotData =
  width:15 color:black
  bar:era from:start till:end
  bar:era from:1379 till:1388 color:blue

左邊幅圖顯示**天元**喺**元朝**（包括北元）嗰時個位。
天順 (明)

**天順**係大明皇帝朱祁鎮第二次登基嘅年號，相當於公元1457年到1464年，前後總共8年。
大德

**大德**可以係：
*大德 (西夏)
*大德 (元)
*大德路：中國內地有好多條「大德路」嘅名。
大德 (元)

**大德**係大元皇帝鐵穆耳嘅第二個年號，相當於公元1297年到1307年，前後總共11年。

## 西曆紀年對照表
種子發芽生長嘅比喻

**種子發芽生長嘅比喻**係耶穌講嘅一個比喻，記載喺《新約聖經》《馬可福音》第4章第26至29節。

## 聖經譯文

## 解釋
耶穌將上帝嘅國比喻做五穀生長成為莊稼。耶穌係撒種嘅人，種子係上帝嘅道，種子藉住上帝嘅能力發芽生長。發苗、長穗同結粒比喻做人成長嘅過程，收成就係得到嘅果效同祝福。呢個比喻係為咗令門徒進一步了解撒種比喻嘅意義，用種子嘅生長嚟講明屬靈生命嘅進步同提升。屬靈生命嘅進步同提升雖然係隱藏嘅，但係最終都有顯現出嚟嘅時候。

## 參考
天津史

**天津史**最早可以追溯到新石器時代，嗰時天津郊區（今日寶坻區、靜海區一帶）已經有人住，唐朝同宋朝嗰時已經係重要嘅軍港，明朝永樂年間正式起咗天津衞，並由朱棣用「天子津渡」意思賜名天津，之前天津叫過做軍糧城同直沽。天津嘅老移民多數係出身自安徽、江蘇同浙江，其餘為兩湖人士同全國其他地方，開埠後由於經濟迅速增長同埋華北地區發生咗蝗災嘅原因，大量華北人湧入天津不過天津嘅文化體系已經形成所以佢哋未能同化當地文化。自從1860年因為大清打輸第二次鴉片戰爭而被逼將天津開放為通商口岸之後，西方多國都喺天津設立租界，亦成為中國洋務運動嘅基地，逐漸發展做華北地區重要工商業城市，巔峰時期係僅次於上海嘅亞太第二大城市。到中華民國時期，天津喺1930年到1935年做過河北省會，其餘時間都係直轄市，到中共執政後依然係直轄市。
五彩石竹

（學名：**），又叫、、；係石竹科石竹屬嘅1~2年生或長年生嘅草本植物，原產歐美地區。

## 樣
成樖嘢有30~50cm高，有逸生品種；莖係粉綠色，但葉比較少；每年5~8月開花，花色比較多；8~9月結果。

## 用途
五彩石竹一般種喺園林嘅花壇同花徑地區，庭院盆栽或整成插花。

## 有關嘅書
* 城市野花草 第124页 机械工业出版社　　ISBN 978-7-111-41837-5

## 連出去
* 须苞石竹 中国百科网
*  须苞石竹 Dianthus barbatus L.  中国植物志
* 须苞石竹 中国自然标本馆
* 须苞石竹 中华园林网
* 

類:石竹屬
類:草本植物
類:花卉
新大新百貨

係中國廣東省廣州市嘅一間百貨公司，喺1917年成立，有四間分舖，總舖喺越秀區中山五路同北京路嘅交界西北角。而家係廣百集團屬下嘅百貨。呢間百貨係廣州第一間國營百貨零售企業。

## 歷史
*1914年，澳洲華僑蔡興同蔡昌喺惠愛街（今日嘅中山五路）同雙門底（今日嘅北京路北邊，財廳附近）嘅十字街口起咗間「城內大新公司」。
*1918年，再喺西堤搞咗間「城外大新公司」（今日嘅南方大廈）。而大新既係「大展新猷」噉解，又係英文名「The Sun」嘅粵語諧音。
*中華人民共和國成立之後，大新公司房產俾政府充咗公，1951年6月改名做「廣州市百貨公司第五門市部」，之後將5層樓嘅大樓拆咗，起成而家16層樓高嘅大廈。
*1989年：改名做「新大新」。
*2009年9月24號，廣百股份用CNY￥1.84億收購咗新大新公司99%嘅股權。但廣百嗰時話繼續保留「新大新」嘅名做錯位經營，但北京路總店嘅新大新公司個名改成「新大新百貨」，而商標重用緊「新大新」嘅名。

## 分店
* 北京店：越秀區中山五路4號。
* 東山店：越秀區先烈中路63號，東山廣場裙樓1-4樓。
* 荔灣店：荔灣區荔灣路100號。
* 番禺店：番禺區大北路易發商業中心1-3樓。
* 三水店：佛山市三水區西南街道張邊路9號。

## 出面網頁
* 广州市新大新有限公司网站

類:廣州嘅商場

類:荔灣區
類:番禺
類:佛山嘅商場
類:三水
激Fun新西蘭

《**激Fun新西蘭**》（）係香港電視廣播有限公司製作嘅遊埠節目，介紹紐西蘭嘅遊埠資訊，全節目共13集，由梁彥宗、彭慧中、馮允謙主持，由2013年12月21號到2014年3月22號，香港時間逢禮拜六20:00-20:30喺J2播。

## 每集內容

## 出面網頁
*無綫電視節目網頁 - 激Fun新西蘭
天津濱海新區爆炸事故

亦叫**天津港「8·12」特別重大火災爆炸事故**，發生喺2015年8月12號夜晚23點30分左右，係天津市濱海新區天津港瑞海國際物流中心嘅第五大街同吉運二道路口嘅一個貨櫃碼頭發生爆炸嘅事件。發生爆炸嘅係集裝箱裡面嘅易燃易爆品，亦有報導話醫院已經接收300到400個傷員。滅火嗰時至少發生咗兩次劇烈爆炸，導致部分現場人員死亡或被困。到14號晚，已經確認有21個消防員犧牲。

爆炸現場燒到成個天都光晒，衝擊波好大，現場升起咗蘑菇雲。天津塘沽、濱海新區同河北河間、肅寧、晉州、藁城等地有震感，騰訊新聞專題報導指出，兩次爆炸嘅威力差唔多係24噸TNT炸藥爆炸。至14號13:00，大火重未撲熄，天津市濱海新區12大街到塘沽四號路已經唔畀人出入。

8月14號晚，事發地點現場明火已經基本撲熄，天津市公安消防局召開新聞發布會宣告呢個消息。

截至8月28號，確認有146人死亡，至少797人受傷，27人失聯。

## 相關視頻
*爆炸合集 - YouTube
*天津濱海新區開發區爆炸視頻 - YouTube
*爆炸瞬間 - YouTube
*美國之音對天津爆炸嘅新聞報導 - YouTube

## 攷
廣東婦女解放協會舊址

係中國廣東省廣州市嘅一間民國建築兼舊址，喺越秀區越秀南路194號。呢間嘢因為1925～1927年做過廣東婦女解放協會而出名。

## 主要紀念對象
1925年5月10號，廣東婦女解放運動組織喺越秀區越秀南路一帶搞咗個協會，重大範圍向婦女發動過國民革命運動，從而婦女運動發展得好快。尤其係中國國民黨平民教育活動委員會喺越秀南一帶搞過。

## 攷
* 广东妇女解放协会旧址——越秀南小学 广州英烈网
廣東外事俱樂部

係中國廣東省廣州市嘅一間國家A級文物建築兼俱樂部，喺1868年起，位置喺荔灣區沙面嘅沙面大街60號。呢間嘢喺清末時期做過群英會（），而家主要做外交專用場所。

類:廣州古蹟
類:荔灣區
類:沙面
乍哥莫·卡沙諾華

**乍哥莫·卡沙諾華**（，；）係威尼斯共和國（今日嘅意大利東北邊、克羅地亞西邊同希臘西北邊角落一帶）嘅冒險家兼作家，佢因為寫過我一世嘅古仔本書而出名，亦係真正有來源嘅歐洲社會生活規範同習俗嘅18世紀作家。

## 註

## 出面網頁
* 
* 
* Memoirs of Jacques Casanova de Seingalt 1725–1798 Ebook

類:作家
類:冒險家
鄧詠雪

**鄧詠雪**（，），綽號**雪子**（），係香港模特兒，亦係女子音樂組合HunterZ其中一位成員。佢曾經係全職舞蹈員，2014年同另外三位女星合組HunterZ。此外，佢亦係香港潛水小姐冠軍2017，香港美人魚大使及香港世界旅遊小姐2022。係2016年演唱員嘅舞蹈員之一。

## 演出
### 電視節目（ViuTV）
*2020年：《踢館》紅組參賽者
*2023年：《車中泊》主持

### 電視節目（無綫電視）
*2022年：《無心睡眠》主持

## 參考

## 出面網頁
*
HunterZ

**HunterZ**係香港一隊跳舞唱歌組合，響2014年正式出道，而家有三名成員：陳蕊蕊（Yuri）、陶枳樽（Crz）、鄧詠雪（Suetzi），另外前成員有何麗娟（Kelly，2015年7月退出）。
膶腸

**膶腸**係臘味嘅一種，整法同臘腸似，不過就用膶去整。膶腸多數都係鴨膶腸，不過亦有豬膶腸。
## 比喻
廣東人會將厚嘴唇比喻做「孖膶腸」。
臘肉

**臘肉**係臘味嘅一種，用到豬肉嘅五花腩部位去整，用到食鹽、食糖、甜酒、生抽同老抽去醃，之後生曬而成。

## 睇埋
*鹹肉
*封肉
豬腩肉

**豬腩肉**即係豬腹嘅肉，係經常用到嘅食材，譬如唐餐要嚟整紅燒肉、東坡肉、扣肉、臘肉，西餐要嚟整煙肉。

一嚿靚嘅豬腩肉肥瘦相間均稱，叫**五花腩**。
雪花肉

**雪花肉**係種有均勻脂肪肉食（尤其係紅肉），有雪花形嘅紋理，被睇成靚嘅肉。
倉前街

係中國廣東省廣州市嘅內街，喺越秀區六榕寺南邊冇幾遠嗰度，呢條街因舊時有稻穀倉響度而出名。

## 所謂「稻穀倉」
大明洪武六年（1373年），穀倉借咗淨慧寺（今日嘅六榕寺）一半地做永豐穀倉。到大清時期，駐粵八旗兵將佢改名做「裕信倉」。乾隆時期因好少打仗，加上啲人都有啖飯食，搞到鐵局出現通貨緊縮現象。後嚟清政府八旗兵睇佢唔順，將穀倉入面大批糧食運出城外，留返個穀倉嚟放兵器。古代曾經出過噉嘅名句：

## 現狀
而家稻穀倉喺民國期間變成廣州市知用中學，得返倉前街嘅蔴石路嚟回顧返明朝嗰時嘅運輸糧食現象。

## 攷
* 越秀區倉前街 王朝網路
* 倉前街：倉廩不存老街猶在 南方網

類:廣州街道
世界真細小

**世界真細小**（）係一隻出名兒歌，本身係迪士尼樂園小小世界園區嘅主題歌，歌詞有好多個唔同語言嘅版本。

喺部分九十年代兒歌專輯度，呢首歌節奏雖然快，但不過需要播五分幾鐘。
西米

**西米**係用西米椰子或者佢近親嘅澱粉整嘅食物原料，生嗰陣白色圓粒，煮熟就會變透明。

西米係好多甜品用到嘅材料，譬如西米露、西米撈、西米糕、西米布甸。

## 睇埋
*粉圓
粉圓

**粉圓**，又叫**珍珠**，係用木薯澱粉整嘅食物原料，好多時都落咗黑糖令佢變深色同帶甜味。佢係臺灣珍珠奶茶主要材料。

## 睇埋
*西米
洞神坊

係中國廣東省廣州市嘅一條內街，喺荔灣區龍津社區入面。

## 典故
喺好耐之前，有位嗌「陳延超」嘅秀才同「麥氏」夫人得到神仙嘅旨意而生咗聰明嘅仔，改名做「懂神」。而懂神大過之後，考咗科舉高中，但重記得神仙要求佢要樂善好施嘅旨意，同麥氏一齊喺夏天幫街坊送扇同茶，冬天送棉被畀街坊。後嚟啲人為咗記得麥氏同懂神而將佢哋住過嗰條巷仔改名做「洞神坊」。

## 攷
* 2013发现广州 蚂蜂窝
* 洞神坊 廣州旅游资讯网

類:廣州街道
類:荔灣區
直角三角形

**直角三角形**係指其中一隻角係直角嘅三角形。夾直角嘅兩條邊叫直角邊，剩低嗰條叫斜邊。直角邊可以一樣長，就同時係等腰三角形，叫「等腰直角三角形」。

## 睇埋
*勾股定理
梯形

**梯形**係一組對邊平行、另一組對邊唔平行嘅四邊形。如果兩組對邊都平行，就會係平行四邊形。因為睇落形狀係梯級，所以叫梯形。
鷂形

**鷂形**係兩組鄰邊都分別一樣長嘅四邊形。如果四條邊都一樣長，就會係菱形。因為睇落形狀係紙鷂，所以叫鷂形。
扣賬咭

**扣賬咭**，又叫**消費咭**，係種畀錢買嘢嘅方式，張咭個樣似信用咭，但畀錢嗰陣張咭直接連到銀行戶口扣數，無得賒數。
密斗貨車

**密斗貨車**係種貨車，同貨櫃車有幾分似，但密斗貨車並無分開車架同拖車頭，而係將貨斗直接連住車頭。喺貨斗尾，通常都裝咗識得升降嘅尾板，方便上落貨。
乘數表

**乘數表**係寫咗乘數運算結果嘅表，係學數學嘅工具。

喺華人社會，最常接觸嘅係由1到9相乘嘅乘數表，有口訣幫手背，叫九因歌。

下面係由1到12相乘嘅乘數表：

## 九因歌

喺華人社會，好多人一聽到乘數表就諗起「九九乘數表」、「九因歌」，因為好多細路仔初初學乘數嗰陣就係透過讀、背九因歌嚟學嘅。九因歌記錄咗全部十進制底下嘅單位數乘單位數，一共九行九列共八十一格。

## 抽象代數
乘數表或者其他表可以用嚟定義羣、環、場或者其他代數結構嘅二元運算，呢個時候個表又叫做Cayley表，下面係有限場\Z_5嘅加數表同乘數表：

對任何嘅自然數n，對應嘅環\Z_n都有佢自己嘅加數表同乘數表。
長方形

**長方形**，又叫**矩形**，係四隻內角都一樣大（都係直角）嘅四邊形，係平行四邊形嘅一種。如果四條邊都一樣長，就會係正方形。

## 名稱
* 有啲教科書定義**矩形**係包含**正方形**同**長方形**，而**正方形**同**長方形**冇交集，即係**正方形**唔係**長方形**嘅一種。
* 而另一啲教科書定義**矩形**等同於**長方形**，而**正方形**係**長方形**嘅一種。

## 特性
# **矩形**有啱啱好四隻直角。
# **矩形**有啱啱好兩對平行邊。
# **矩形**有啱啱好兩條對角線，而對角線嘅交點係對稱中心。
# **矩形**係鏡射對稱圖形。
# **矩形**係旋轉對稱圖形。

## 睇埋
*鏡射對稱
*旋轉對稱
*正方形
*黃金長方形
*長方體
*超長方體
*超橢圓
天堂魚

**天堂魚**，又叫**叉尾鬥魚**（學名：***Macropodus opercularis***），係鬥魚其中一個品種，係淡水熱帶魚，原產嶺南、中南半島同台灣，亦係常見嘅觀賞魚。
走佬

**走佬**，又叫**趯佬**、**著草**／**着草**，係指漏夜潛逃逃走或者搬屋走嘅行為，多數都係因為避債或者避仇家，亦有機會係罪犯為咗避開警方通緝。有指「佬」嘅本字為「路」。
## 攷
鴨髀

**鴨髀**（俗寫**鴨肶**，有時寫錯做**鴨脾**）即係鴨嘅髀。鴨髀係成隻鴨最多肉嘅身體部位，加上肉質嫩滑，可以當做一種嘢食。

鴨髀有好多種整法，粵菜有鴨髀湯飯、臘鴨髀，法國菜就有油封鴨髀。
油封鴨髀

**油封鴨髀**，或者叫**油浸鴨髀**，係一道法國菜，將鴨髀用鴨油浸住焗熟，而鴨髀煮之前先要用粗鹽、蒜頭、百里香同其他香草醃一段時間。
木衞二

**木衞二**（**Europa**）係木星嘅其中一粒衞星，平均直徑約莫3,122公里，響1610年由伽利略發現。
木衞四

**木衞四**（**Callisto**）係木星嘅其中一粒衞星，平均直徑約莫4,821公里，響1610年由伽利略發現。
木衞七

**木衞七**（**Elara**）係木星嘅其中一粒衞星，平均直徑約莫86公里，響1905年發現。
木衞八

**木衞八**（**Pasiphaë**）係木星嘅其中一粒衞星，平均直徑約莫60公里，響1908年被菲利伯特·梅洛發現，佢係一粒逆行嘅不規則衛星，由希臘神話中嘅帕西法爾命名。

木衛八直到1975年先至有正式嘅名（帕西法爾），喺之前，啲人只叫佢木星VIII。
木衞九

**木衞九**（**Sinope**）係木星嘅其中一粒衞星，平均直徑約莫38公里，響1914年發現。
木衞五

**木衞五**（**Amalthea**）係木星嘅其中一粒衞星，平均直徑約莫250公里，響1892年發現。
木衞六

**木衞六**（**Himalia**）係木星嘅其中一粒衞星，平均直徑約莫170公里，響1904年發現。
木衞十

**木衞十**（**Lysithea**）係木星嘅其中一粒衞星，平均直徑約莫36公里，響1938年發現。
木衞十一

**木衞十一**（**Carme**）係木星嘅其中一粒衞星，平均直徑約莫46公里，響1938年發現。
木衞十二

**木衞十二**（**Ananke**）係木星嘅其中一粒衞星，平均直徑約莫28公里，響1951年發現。
木衞十三

**木衞十三**（**Leda**）係木星嘅其中一粒衞星，平均直徑約莫16公里，響1974年發現。
木衞十四

**木衞十四**（**Thebe**）係木星嘅其中一粒衞星，平均直徑約莫100公里，響1979年發現。
木衞十六

**木衞十六**（**Metis**）係木星嘅其中一粒衞星，平均直徑約莫43公里，響1979年發現。佢係離木星最近嘅衞星。
木衞十七

**木衞十七**（**Callirrhoe**）係木星嘅其中一粒衞星，平均直徑約莫9公里，響2000年發現。
木衞十八

**木衞十八**（**Themisto**）係木星嘅其中一粒衞星，平均直徑約莫8公里，響2000年發現。
木衞十九

**木衞十九**（**Megaclite**）係木星嘅其中一粒衞星，平均直徑約莫5公里，響2001年發現。
木衛廿一

**木衛廿一**（）係木星一粒逆行不規則衞星，平均直徑約莫4公里，響2000年由斯科特·謝帕德喺夏威夷大學發現。
木衛廿二

**木衛廿二**（，）係木星嘅其中一粒唔規則衞星，平均直徑約莫4公里，響2001年發現。
木衛廿四

**木衛廿四**（）係木星嘅其中一粒逆行衞星，平均直徑約莫5公里，由斯科特·謝潑德領導嘅夏威夷大學研究小組喺2000年發現。

## 參考資料
木衛廿八

**木衛廿八**（）係木星嘅其中一粒衞星，屬於帕西法爾衛星群，平均直徑約莫4公里，響2002年發現。

## 睇埋

* 木星嘅衞星
木衞三十

**木衞三十**（**Hermippe**）係木星嘅其中一粒衞星，平均直徑約莫4公里，響2002年發現。
木衛卅一

**木衛卅一**（，又叫**Jupiter XXXI**）係木星嘅其中一粒衞星，平均直徑約莫3公里，響2002年發現。
木衛卅二

**木衛卅二**（）係木星嘅其中一粒衞星，平均直徑約莫3公里，由斯科特·謝潑德所領導嘅夏威夷大學研究小組於2001年發現。

## 參考資料
伍崇曜

**伍崇曜**（，；），本名**元薇**（），字**良輔**（），號**紫垣**（），商名**紹榮**（），係清朝商人伍秉鑑嘅第五個仔，廣州十三行怡和行第五任行商，十三行總商，伍氏入粵七世祖。佢曾經係全球最有錢嘅商人之一，屬「買辦」階層，善於喺清朝廷同英國人之間旋，喺世界上有一定影響力。當時廣東人認為佢同外國佬勾結，將佢當成漢姦。

伍崇曜身兼商人、藏書家、刻書家，喺主管怡和行嘅同時，出錢刻錄珍貴典籍，包括《粵雅堂叢書》、《楚庭耆舊遺詩》等。

## 生平
*道光三年（1823年），伍崇曜以童生嘅身份入縣學。
*道光十一年（1831年），英國紅毛番為咗做生意方便，想響珠江邊搭一個碼頭，叫怡和行派人出面同官府講呢件事，於是伍崇曜就去廣東官府講。當時嘅廣東巡撫聽到之後，嬲到想殺伍崇曜，嚇到佢二哥伍受昌跪響地下個幾鐘，收尾粵海關嘅監督來求情，伍崇曜先唔使死。
*道光十三年（1833年），伍受昌病死，伍崇曜接手怡和行。
*道光十八年（1838年），伍崇曜收到風，知林則徐會來十三行禁煙，就靜靜雞同義律、旗昌行講。
*道光十九年（1839年），林則徐來廣州，話伍崇曜包庇外國鴉片交易。於是伍崇曜同鴉片商販打同通，求其收繳咗1037箱鴉片送去官府呃林則徐。林則徐知道呢單嘢之後，抓伍崇曜痞監，跟住又放返佢。
*道光二十年（1840年），懿律、義律率領英國「遠征軍」艦隊去大沽口威脅朝廷，要求懲辦林則徐、鄧廷楨。無幾耐兩個人畀朝廷罷免，於是伍秉鑑、伍崇曜兩仔爺趁住呢個機會，同朝廷嘅投降派合作。
*道光二十一年（1841年），英國對華全權代表義律攻佔沙角砲臺同大角砲臺，逼朝廷簽《穿鼻草約》，要求賠款六百萬。後尾簽埋《廣州和約》。最終，伍崇曜拎出六百萬銀元代表清政府出面講和。《怨氣歌》裡面嘅「伍紫垣頂上，六百萬講和」，就係講呢單嘢。
*道光二十二年（1842年），朝廷抽調伍崇曜去參與南京條約談判。但係大臣耆英急住投降，所以伍崇曜未到南京，條約就已經簽落。無幾耐，伍崇曜經過耆英推荐，成為「洋務委員」。 
*道光二十七年（1847年），英國佬諗住租廣州河南、石圍塘同新荳街口等地，廣州百姓強烈反對，但係伍崇曜竟然將新荳欄南首柵嘅四間舖屋租畀英國佬。
*道光二十九年（1849年），當時爆發反入城鬥爭，兩廣總督徐廣縉派伍崇曜向英國駐香港總督文翰同英國商人解釋，表示要暫時停止貿易，要求外國侵略者暫時放棄入城要求，避下反入城鬥爭嘅風頭。事後，徐廣縉上奏章請求褒獎伍崇曜，話佢一向畀中外各商家睇重，而廣東各商人可以齊心停止貿易對抗紅毛番，都係伍崇曜一個人嘅功勞。噉道光皇帝就獎咗伍崇曜一個三品官銜。
*道光三十年（1850年），伍崇曜出錢編修《粵雅堂叢書》，由譚瑩校對編訂。
*咸豐四年（1854年），廣東天地會起義，陳開、李文茂帶兵圍廣州城，伍崇曜出錢招兵撐葉名琛去殺農民起義軍，重建議引英國佬來鎮壓農民起義，但係葉名琛無採納。
*咸豐五年（1855年），伍崇曜因為捐錢整紅單船，攞到咗布政使嘅頭銜，二品官；小鳳餅亦響呢年誕生。
*咸豐六年（1856年），一場大火燒到十三行，連伍崇曜嘅粵雅堂亦走唔甩。怡和行損失大量資產，伍崇曜亦結束洋行總商嘅生涯。
*咸豐七年（1857年），正值第二次鴉片戰爭，英國紅毛番打到來廣州。因為伍崇曜曾經係洋行總商，慣同英國人打交道，官府就叫佢出面去調停，廣東巡撫柏貴發公文派伍崇曜搵英國駐廣州領事巴夏禮。嗰兜友竟然當堂冚咗伍崇曜一巴，搞到伍崇曜好尷尬，但係之後伍崇曜又扮到談笑自若噉款，重畀柏貴笑「神色倉皇，畏巴如虎，實在可憐」。但呢個係無奈嘅舉措，作為特殊商人，佢只能係噉。
*咸豐八年（1858年），伍崇曜畀地方啲戲班師傅辦「慶上元」童子班。當時，80隻豆釘屎嘅伙食、住宿、練功、演出都響伍家嘅花園。
*同治二年（1863年），伍崇曜過身，享年五十四。

## 貢獻

伍崇曜中意畫畫、寫詩、睇大戲，個人作品有《茶村詩話》、《粵雅堂詩鈔》等，重響白鵞潭附近起粵雅樓，同潘仕成嘅海山仙館、孔廣陶嘅三十三萬卷樓、康有為嘅萬木草堂，併稱「粵省四家」 。伍崇曜係藏書家，成日四圍搵各類孤本、秘本、善本；佢重係個出版家，為咗真正嘅經典可以留傳，而唔係由得應對八股考試嘅文章充斥市面，佢用幾十年刻書，畀公眾見識到大量珍貴嘅典籍。道光十一年（1831年），伍崇曜開始刻《嶺南遺書》第一集。因為要睇住家族生意，到咗道光三十年（1850年），伍崇曜出錢請南海舉人、學者譚瑩幫手校刻典籍，刻《粵雅堂叢書》。到1875年（伍崇曜過身十二年），伍氏刻咗二千四百幾卷書，其中《嶺南遺書》五十九種，三百四十三卷；《粵十三家集》一百八十二卷；《楚庭耆舊遺詩》七十四卷；《粵雅堂叢書》一百八十種，千幾卷；《輿地紀勝》二百卷。呢項工程對古籍嘅保存流傳同文化發展有重大意義。

梁啟超對伍崇曜喺出資刻書方面亦表示少少肯定：

## 攷

元薇
類:晉江人
類:大清商人
木衞四十

**木衞四十**（**Mneme**）係木星嘅其中一粒衞星，平均直徑約莫2公里，響2003年發現。
木衛卅八

**木衛卅八**（）係木星嘅其中一粒衞星，平均直徑約莫2公里，響2002年由斯科特·謝帕德帶領的天文小組於夏威夷大學發現。
阮星航

（）係中國內地嘅演員，廣東廣州人，亦係廣州廣播電視台嘅藝人，1991年10月出道。

## 拍過嘅片
* 1994年：《沙煲兄弟》、《成家大細》
* 1995年：《青春美麗豆》
* 1996年：《丐王》
* 1998年：《徽商》、《世紀末的童話》
* 2001年：《開心廿四味》
* 2004年：《山水友相逢》
* 2009年：《心水保姆》
* 2011年：《師奶永遠OK》
* 2012年：《我要發達》短劇
* 2015年：《廣州跑男》

## 攷
* 阮星航的微博 新浪微博
* 阮星航 土豆

類:阮氏
類:廣東男演員
類:廣州人
解碼遊戲

**解碼遊戲**（）係美國一套歷史劇情片。講述艾倫·圖靈喺二戰幫盟軍破解納粹德國軍事密碼嘅真實故事。2014年公映，主要演員有班尼狄甘巴貝治、姬拉麗莉同馬修古德，片長1個鐘頭54分鐘。
班尼狄甘巴貝治

（，）係英國男演員，喺倫敦出世，身高1.84米。曼徹斯特大學修讀戲劇畢業後，喺2001年開始演藝生涯。佢曾經喺英國廣播公司拍過《學京》同新福爾摩斯劇集而出名。

## 出面網頁

* Benedict Cumberbatch Internet Movie Database
* Benedict Cumberbatch AllMovie

類:英國男演員
拉夫流浪足球會

（）係蘇格蘭足協嘅一間足球會，喺1883年成立，位置喺蘇格蘭吉哥地，主場係史塔斯公園足球場。喺2008~2009賽季攞咗蘇乙冠軍而升到蘇格蘭甲級聯賽。

## 出面網頁
* Official site
* 
* 
* BBC Sport homepage for club

類:蘇格蘭足球球會
吳漢雄

（）係中國內地嘅劍擊運動員，廣東汕頭人。

## 生涯
吳漢雄喺11歲（1991年）到廣州開始學劍擊，之後去咗偉倫體校。1997年加入廣東省體工隊，1998年加入中國國家隊，成為國家隊嘅成員之一。喺2001年分別攞咗亞洲錦標同大運會嘅男子團體花劍冠軍、釜山亞運嘅季軍。2003年嘅花劍世界盃攞咗亞軍、世錦賽嘅季軍。2004年奧運會期間攞過一次銀牌。2006年嘅多哈亞運嘅團胞花劍決賽攞咗冠軍。2007年因個人原因，加上嗰時奧委會踢走咗花劍項目而宣佈退出國家隊。

## 攞過嘅獎
*：2次
*:2001年亞洲劍擊錦標（男團）
*:第15屆亞洲運動會（男團）
*：2次
*:2002年劍擊世界盃上海站（男子）
*:2003年世界劍擊錦標（男團）
*:2004年雅典奧運會（男團）
*：2次
*:2002年世界劍擊錦標（男子）
*:第14屆亞洲運動會（男子）

## 連出去
* 吴汉雄 網易-伦敦奥运会
* 吴汉雄 广东省体育局

漢雄
類:汕頭人
類:中國劍擊手
揾食飯團

《**揾食飯團**》（；）係香港無綫電視嘅飲食節目，喺2014年3月31號開始香港時間逢禮拜一21:30到22:00喺無綫電視J2台播。呢個節目每集都介紹香港特色食肆。初代主持陣容係陳國峰、李佳芯、溫家偉、陳凱琳、鄧佩儀、吳業坤六個人，之後趙希洛、范文雅、彭慧中加入做主持。2020年1月20號播第302集最後一集。

## 電視節目變遷

## 出面網頁
* 搵食飯團 - 主頁 - tvb.com
底格里斯河

**底格里斯河**係西亞同中東主要嘅河，亦係兩河流域文明範圍，由土耳其發源，之後同幼發拉底河匯合成阿拉伯河流入波斯灣。
胃食遊戲

《**胃食遊戲**》（；）係香港電視廣播有限公司嘅飲食節目，由外判公司製作，由梁芷珮、Todd Gisondi做主持，喺2015年7月2號開始到9月10號香港時間逢禮拜四21:30到22:00喺J2播。呢個節目每集都有唔同飲食任務畀嘉賓挑戰。
姊妹淘

《**姊妹淘**》（）係香港電視廣播有限公司嘅潮流資訊節目，而家已經製作到第七輯。呢個節目每集都講女人嘢，譬如修甲、瘦身、護膚、化妝、兩性關係。

## 各輯一覽
節目已經製作到第七輯。不過無綫電視網站將第二到五輯嘅內容擺埋一齊（，中文名依然叫《姊妹淘》），又將第六到七輯嘅內容擺埋一齊（，中文名依然叫《姊妹淘》）。

## 類似節目
*ViuTV《Girls' Talk》

## 睇埋
*兄弟幫
兄弟幫

《**兄弟幫**》（；）係香港電視廣播有限公司嘅清談節目，而家由林盛斌、王梓軒、梁烈唯、陳國峰、范振鋒做主持，喺2010年2月1號開始香港時間逢禮拜一到五喺J2播，初頭時間係23:30到24:00，2014年12月29號開始改為22:30到23:00。呢個節目每集都約嘉賓上嚟，主要都係講男人嘢。

舊主持包括歐陽靖、陳偉霆、關智斌、張致恆、唐嘉麟、吳業坤。

## 兄弟萬眾狂歡2000夜
呢套節目第二千集慶典改喺翡翠台播，叫《**兄弟萬眾狂歡2000夜**》，嘉賓包括《公公出埠》嘅黎耀祥、曹永廉、蕭正楠同黃浩然；《誇世代》嘅吳業坤、余德丞、胡鴻鈞、蔣家旻、陳嘉寶、江嘉敏，同埋《溏心風暴3》嘅演員。節目喺2017年12月23號禮拜六21:30到22:30喺翡翠台播。

## 相關節目
*《兄弟幫決戰姊妹淘》
*《Big Boys蕩漾夏水禮》
*《Big Boys歷險記》

## 睇埋
*《姊妹淘》
Music Café

《**Music Café**》係香港電視廣播有限公司嘅音樂節目，喺2010年12月3號開始喺無綫收費電視音樂台播，同年12月12號開始喺J2播，而2012年6月2號開始J2播映時間係香港時間逢禮拜五深夜24:00到25:00。呢個節目本嚟係一小時迷你音樂會，2014年7月25號開始縮短音樂會時間，改播音樂影片同訪問歌手為主，由張明偉、林師傑、譚嘉儀做主持。
娛樂3兄弟

《**娛樂3兄弟**》（；）係香港電視廣播有限公司嘅娛樂訪問節目，由衛志豪、陸浩明、區永權做主持，喺2015年4月24號開始香港時間逢禮拜五21:30到22:00喺J2播。
新文青時代

《**新文青時代**》（）係香港電視廣播有限公司嘅文化節目，由王貽興、張紋嘉、何思諺做主持，喺2015年7月18號開始香港時間逢禮拜六20:00到20:30喺J2播。呢個節目主要介紹台灣、日本嘅文藝。
速度溜冰

**速度溜冰**，亦叫**速度滑冰**，係溜冰競技項目，即係鬥快用溜冰行完指定距離。呢個亦係冬季奧運會比賽項目。

速度溜冰比賽嘅賽道一周長400米，跑道分內外兩線，道闊5米。比賽時兩人同時滑跑，每溜一圈轉一次內外線。

## 睇埋
* 短道速滑

類:冬季奧運項目
滑雪

**滑雪**係指用滑雪板響雪面滑行嘅運動。

## 類型
*高山滑雪
*北歐滑雪
*跳台滑雪
*迴轉滑雪
*越野滑雪
*冬季兩項
*北歐兩項
*單板滑雪

## 睇埋
*滑水
高山滑雪

**高山滑雪**係其中一個滑雪類型，特色係會由高位滑落嚟，同埋滑雪板上面有固定裝置。

呢項比賽係冬季奧林匹克運動會項目。
## 睇埋
*北歐滑雪

類:冬季奧運項目
北歐滑雪

**北歐滑雪**，或者叫**北歐式滑雪**，係其中一個滑雪類型，特色係滑雪板唔可以固定落滑雪鞋鞋踭。

喺冬季奧運，北歐滑雪項目包括越野滑雪、跳台滑雪、北歐兩項，同埋冬季兩項入面嘅越野滑雪。

## 睇埋
*高山滑雪
滑雪板

**滑雪板**係專為滑雪設計嘅板，通常設計都係一塊又長又薄嘅板，頭尾兩邊向上翹起少少。

## 睇埋
*滑板
*雪橇
馬耳他文

**馬耳他文**、**馬耳他話**（**Malti**）係種亞非語系閃語族阿拉伯文嘅一種方言，係馬耳他官方語言。佢起源自阿拉伯文，同時有唔少詞彙嚟自意大利文、法文同英文。
塔吉克文

**塔吉克文**、**塔吉克話**（**tajiki**）係種印歐語系印度-伊朗語族伊朗語支波斯文嘅語言，主要係塔吉克官方語言，而烏茲別克、阿富汗、巴基斯坦都有唔少人用。